open-index/open-wikipedia-markdown huggingface dataset:
ടറാവ

പസിഫിക് സമുദ്രത്തിലെ ഒരു ദ്വീപരാഷ്ട്രമായ കിരിബാത്തിയുടെ തലസ്ഥാനമാണ് **ടറാവ**. കിരിബാത്തി കീരബാസ് എന്ന പേരിലും അറിയപ്പെടുന്നു. ഗിൽബർട്ട് ദ്വീപസമൂഹത്തിൽപ്പെടുന്ന പവിഴപ്പുറ്റുകളാൽ ആവൃതമായ ഒരു പ്രദേശമാണിത് [(അറ്റോൾ) (atoil)]. ഭൂമധ്യരേഖയ്ക്ക് തൊട്ടുവടക്കായി സ്ഥിതി ചെയ്യുന്നു. ടറാവ അറ്റോളിൽ ചെറുതും വലുതുമായ ധാരാളം പവിഴദ്വീപുകൾ ഉണ്ട്.

## മുഖ്യദ്വീപുകൾ
*ബയ്റികി (Bairiki) 
*ബെഷിയോ (Betio) 
*ബോൺറികി (Bonriki) 
*ബികെനിബു (Bikenibeu') എന്നിവയാണ് മുഖ്യദ്വീപുകൾ. 
*അറ്റോളിന്റെ വീസ്തീർണം സുമാർ 23 ചതുരശ്ര കിലോമീറ്റർ  
*ജനസംഖ്യ: 24,598(85).

## വാണിജ്യകേന്ദ്രം

വാണിജ്യകേന്ദ്രമായ ടറാവയിൽ ഒരു അന്താരാഷ്ട്ര വിമാനത്താവളവും വിപുലമായ തുറമുഖ സൗകര്യങ്ങളുമുണ്ട്. ടറാവയുടെ പട്ടണപ്രദേശത്തെ മൂന്നു ഭാഗങ്ങളായി തിരിക്കാം: 
#വ്യാപാര-വാണിജ്യസൗകര്യങ്ങളും തുറമുഖവും ഉൾക്കൊള്ളുന്ന ബെഷിയോ 
#ഭരണാസ്ഥാനവും പ്രധാന നഗരവുമായ ബയ്റികി 
#വിദ്യാഭ്യാസ ആരോഗ്യ, കാർഷികവകുപ്പുകളും അനുബന്ധ സൗകര്യങ്ങളുമുള്ള ബികെനിബു. 

ബികെനിബുവും ബയ്റികിയും തമ്മിൽ ബന്ധിപ്പിക്കുന്ന ഒരു പാതയുണ്ട് (causeway). ടറാവയുടെ തെക്കു ഭാഗത്തായുള്ള ബെഷിയോ, കിരിബാത്തിയിലെ പ്രധാന വാണിജ്യകേന്ദ്രങ്ങളിലൊന്നാണ്. ഏറ്റവും ജനസാന്ദ്രതയുള്ള പ്രദേശവും ബെഷിയോ ആണ്. രാജ്യത്തെ പ്രധാന തുറമുഖം കൂടിയായ ബെഷിയോവിൽ ടറാവ ടെക്നിക്കൽ ഇൻസ്റ്റിറ്റ്യൂട്ട് പ്രവർത്തിക്കുന്നു. ടറാവയിൽ നിന്നുള്ള വിമാന സർവീസുകൾ കിരിബാത്തിയെ മറ്റു പതിനഞ്ചോളം ഗിൽബർട്ട് ദ്വീപുകളുമായി ബന്ധിപ്പിക്കുന്നു. ടറാവയുടെ തെക്കു കിഴക്കു ഭാഗത്തായുള്ള ബോൺറികിയിൽ കാണുന്ന അന്താരാഷ്ട്ര വിമാനത്താവളം വിദേശസഞ്ചാരികൾക്ക് യാത്രാസൗകര്യം നൽകുന്നു.

## ചരിത്രം

ബ്രിട്ടിഷ് പര്യവേക്ഷകനായിരുന്ന ക്യാപ്റ്റൻ തോമസ് ഗിൽബർട്ട് ആണ് ടറാവ കണ്ടെത്തിയത് (1788). 1892-ൽ ബ്രിട്ടീഷുകാർ ഇതിന്റെ നിയന്ത്രണം ഏറ്റെടുത്തു. 1915-ൽ ടറാവ *ഗിൽബർട്ട് ആൻഡ് എലിസ് ഐലൻഡ് കോളനി*യുടെ ഭാഗമായി. ഈ അറ്റോൾ രണ്ടാം ലോകയുദ്ധകാലത്ത് ജപ്പാന്റെ അധീനതയിലായി (1941). 1943-ലെ ഒരു യുദ്ധത്തിലൂടെ അമേരിക്കൻ സേന ജാപ്പനീസ് ആധിപത്യത്തിൽ നിന്നും ടറാവ പിടിച്ചെടുത്ത് ബ്രിട്ടിഷുകാർക്ക് മടക്കിക്കൊടുത്തു. തുടർന്ന് ബ്രിട്ടിഷ് ഡിപ്പെൻഡൻസി ഒഫ് ദ് ഗിൽബർട്ട് ആൻഡ് എലീസ് ദ്വീപുകളുടെ തലസ്ഥാനമായി ടറാവ മാറി. 1979-ൽ ടറാവ കിരിബാത്തിയുടെ തലസ്ഥാനമായി പ്രഖ്യാപിക്കപ്പെട്ടു.

## പുറത്തേക്കുള്ള കണ്ണികൾ
*http://www.tarawaontheweb.org/ 
*http://www.eyewitnesstohistory.com/tarawa.htm
*http://tarawatheaftermath.com/ 
*http://www.janeresture.com/tarawa/index.htm 

വർഗ്ഗം:പവിഴപ്പുറ്റുസമൂഹങ്ങൾ
ഇബ്രാഹിം ബേവിഞ്ച

കേരളത്തിലെ ഒരു സാഹിത്യകാരനും, ഗ്രന്ഥകർത്താവുമായിരുന്നു **ഇബ്രാഹിം ബേവിഞ്ച**(1954-2023). മലയാള സാഹിത്യകാരൻ, ഗ്രന്ഥകർത്താവ്. കേരള സാഹിത്യ അക്കാദമി അംഗം, കോഴിക്കോട് സർവകലാശാല ബോർഡ് ഓഫ് സ്റ്റഡീസ് (മലയാളം) അംഗം എന്നീ നിലകളിൽ പ്രവർത്തിച്ചു.2012 ൽ വീണ്ടും സാഹിത്യ അക്കാദമി അംഗമായി തിരഞ്ഞെടുക്കപ്പെട്ടു.
## ജീവിതരേഖ
1954 മെയ് 30-ന് കാസർഗോഡ് ജില്ലയിലെ ബേവിഞ്ചയിൽ ജനിച്ചു. പിതാവ് അബ്ദുല്ലക്കുഞ്ഞ് മുസ്‌ലിയാർ. കാസർഗോഡ് ഗവ. കോളേജ്, പട്ടാമ്പി സംസ്‌കൃത കോളേജ്, കാലിക്കറ്റ് യൂനിവേഴ്‌സിറ്റി എന്നിവിടങ്ങളിൽ പഠിച്ചു. മലയാള സാഹിത്യത്തിൽ എം.എ, എം. ഫിൽ ബിരുദധാരി. ചന്ദ്രിക ദിനപത്രത്തിന്റെ കാസർഗോഡ് ലേഖകനായും സഹപത്രാധിപരായും ജോലി ചെയ്തു. കാസർഗോഡ് ഗവ. കോളേജിൽ മലയാളം അധ്യാപകനായി വിരമിച്ചു. ചന്ദ്രിക വാരാന്തപ്പതിപ്പിൽ പ്രസക്തി, വാരാദ്യമാധ്യമത്തിൽ പോയമാസ കഥകൾ, ആരാമം വനിതാ മാസികയിൽ പെൺവഴികൾ എന്നീ പംക്തികൾ എഴുതി. എം.എസ്.എഫിന്റെ സംസ്ഥാന പ്രവർത്തക സമിതി അംഗം, അവിഭക്ത കണ്ണൂർ ജില്ലാ ട്രഷറർ, കാസർഗോഡ് ജില്ലാ പ്രസിഡന്റ് എന്നീ സ്ഥാനങ്ങൾ വഹിച്ചു. കേരള സാഹിത്യ അക്കാദമി അംഗം, കോഴിക്കോട് സർവകലാശാല ബോർഡ് ഓഫ് സ്റ്റഡീസ് (മലയാളം) അംഗം എന്നീ നിലകളിൽ പ്രവർത്തിച്ചു. മരണം: 2023 ആഗസ്റ്റ് 3.

## കൃതികൾ
* ഇസ്‌ലാമിക സാഹിത്യ മലയാളത്തിൽ 
* മുസ്‌ലിം സാമൂഹിക ജീവിതം മലയാളത്തിൽ  
* ഉബൈദിന്റെ കവിതാലോകം
* ബഷീർ ദ മുസ്ലിം (2009)

## അവലംബം

വർഗ്ഗം:സാഹിത്യകാരന്മാർ
വർഗ്ഗം:മേയ് 30-ന് ജനിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
കെ. കുഞ്ഞാലി

ഏറനാട് കമ്മ്യൂണിസ്റ്റ്‌ പ്രസ്ഥാനത്തിന്‌ തുടക്കമിടുകയും നിലമ്പൂരിന്റെ പ്രഥമ എം.എൽ.എ.യുമായിരുന്നു **സഖാവ്‌ കുഞ്ഞാലി** എന്ന പേരിൽ അറിയപ്പെടുന്ന **കെ. കുഞ്ഞാലി (കരിക്കാടൻ കുഞ്ഞാലി)**. (ജനനം: 8 ,ജൂലൈ 1924 മരണം: 28, ജൂലൈ 1969)

## ജീവിതരേഖ
കരിക്കാടൻ കുഞ്ഞിക്കമ്മദിന്റേയും അമ്പലൻ ആയിശുമ്മയുടേയും ഏക മകനായി  1924 ൽ കൊണ്ടോട്ടിയിലായിരുന്നു കുഞ്ഞാലിയുടെ ജനനം.
1961 മെയ് 16ന്  എഴുത്തുകാരൻ കെ ടി മുഹമ്മദിന്റെ സഹോദരി സൈനബയെ വിവാഹം ചെയ്തു.
രണ്ടുപ്രാവശ്യം സംസ്ഥാനനിയമസഭയിൽ നിലമ്പൂരിനെ പ്രതിനിധാനംചെയ്തു.

## അന്ത്യം
1969 ജൂലൈ 28ന് നിലമ്പൂരിലെ ഒരു എസ്റ്റേറ്റിൽ വച്ച് കുഞ്ഞാലി വെടിയേറ്റ് മരിച്ചു.  ആര്യാടൻ മുഹമ്മദായിരുന്നു കേസിലെ ഒന്നാം പ്രതി. എന്നാൽ ആര്യാടന് കേസിൽ പങ്കില്ലെന്ന് പറഞ്ഞ് കോടതി അദ്ദേഹത്തെ വെറുതെ വിടുകയായിരുന്നു. 
കുഞ്ഞാലിയെ വെടിവെച്ചു എന്ന് കരുതപ്പെടുന്ന ഗോപാലൻ എന്നയാളെ 1971 ഫെബ്രുവരി 12ന് സിപിഎം പ്രവർത്തകർ കുത്തിക്കൊലപ്പെടുത്തിയിരുന്നു. എന്നാൽ ഇയാളെ പോലീസ് പ്രതിചേർത്തിരുന്നില്ല.

## അവലംബം
 

## പുറത്തേക്കുള്ള കണ്ണികൾ
കാളികാവ് പ്രവാസിയിൽ സഖാവ്‌ കുഞ്ഞാലിയെക്കുറിച്ച് കെ.പി. ഹൈദർ അലി 

വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1924-ൽ ജനിച്ചവർ
വർഗ്ഗം:ജൂലൈ 8-ന് ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:ജൂലൈ 28-ന് മരിച്ചവർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
നീർത്തിപ്പലി

വെർബിനേസി (Verbenaceae) കുടുംബത്തിൽപ്പെടുന്ന ഔഷധസസ്യമാണ് **നീർതിപ്പലി** അഥവാ **ജലതിപ്പലി**. ശാസ്ത്രനാമം ഫില നോഡിഫ്ലോറ (Phyla nodiflora), ലിപ്പിയ നോഡിഫ്ളോറ (Lippa nodiflora) എന്നും അറിയപ്പെടുന്ന നീർത്തിപ്പലി സംസ്കൃതത്തിൽ ജലപിപ്പലി, ശാരദീ, മത്സ്യഗന്ധാ, ബഹുശിഖാ എന്നീ പേരുകളിൽ അറിയപ്പെടുന്നു. ഈർപ്പമുള്ള പ്രദേശങ്ങളിൽ വളരുന്നതിനാലാണ് ഈ സസ്യത്തിന് നീർത്തിപ്പലി എന്ന പേര് ലഭിച്ചത്. ഇതിന്റെ ഫലങ്ങൾക്ക് തിപ്പലിയുടെ ഫലത്തിന്റെ ആകൃതിയും രസവുമാണ്.

## രൂപവിവരണം

ഉഷ്ണമേഖലാപ്രദേശങ്ങളിലെയും സമശീതോഷ്ണമേഖലാപ്രദേശങ്ങളിലെയും ജലാശയങ്ങളുടെ തീരത്തും, സമുദ്രതീരങ്ങളിലെ ചതുപ്പുപ്രദേശങ്ങളിലുമാണ് നീർത്തിപ്പലി സമൃദ്ധമായി വളരുന്നത്. നിലംപറ്റി വളരുന്ന ബഹുവർഷിയായ ഈ ഓഷധിക്ക് അനേകം ചെറിയ ശാഖകളുണ്ടാവും. ഇലകൾ വൃത്താകാരമോ ആയതാകാരമോ ആയിരിക്കും. 2.5-5 സെ.മീ. നീളമുള്ള ഇലകളുടെ സീമാന്തം ദന്തുരമാണ്. പത്രകക്ഷ്യങ്ങളിൽ നിന്നാണ് പൂങ്കുലകളുണ്ടാകുന്നത്. ആദ്യം ഗോളാകൃതിയിൽ കാണപ്പെടുന്ന പൂങ്കുല പിന്നീട് നീളത്തിലാകുന്നു. പുഷ്പങ്ങൾക്ക് വെളുപ്പോ ഇളം റോസോ നിറമായിരിക്കും. സഹപത്രങ്ങളുടെ അഗ്രഭാഗം വീതികൂടിയിരിക്കും. ബാഹ്യദളപുടത്തിന് രണ്ട് മി.മീ. നീളമുണ്ടായിരിക്കും ഉരുണ്ട ഡ്രൂപ്പാണ് ഫലം.

## ഉപയോഗം

നീർത്തിപ്പലിയിൽ ലിപ്പിഫ്ളോറിൻ, ഗ്ലൈക്കോസൈഡ് നോഡിഫ്ലോറെറ്റിൻ, നോഡിഫ്ലോറിഡിൻ അ, ആ എന്നീ ഫ്ലാവോണുകൾ; നോഡിഫ്ലോറിൻ അ,ആ എന്ന തിക്തപദാർഥങ്ങൾ, ലാക്റ്റോസ്, മാൾട്ടോസ്, ഫ്രാക്റ്റോസ്, ഗ്ലൂക്കോസ്, സൈലോസ് എന്നീ രാസഘടകങ്ങൾ എന്നിവ അടങ്ങിയിട്ടുണ്ട്. സമൂലവും, ഇളം തണ്ടും, ഇലയും ഫലവും ഔഷധമായുപയോഗിക്കുന്നു. നേത്രരോഗങ്ങൾക്ക് ഔഷധമാണ്. ശുക്ലവർധകമാണ്. ഘീതവീര്യപ്രധാനമായതിനാൽ രക്തവികാരങ്ങൾ, ശരീരദാഹം, വ്രണം ഇവ ശമിപ്പിക്കും. നീർത്തിപ്പലി സമൂലം പച്ചയ്ക്ക് അരച്ചെടുത്ത് അപക്വമായ പരുവിൽവച്ചാൽ പരു എളുപ്പം പൊട്ടുകയും, പഴുത്തുപൊട്ടിയ പരുവിൽ വച്ചാൽ എളുപ്പം ഉണങ്ങുകയും ചെയ്യും. ഈ ഓഷധിയുടെ ഇലയും വിത്തും അരച്ച് മോരിൽ കലക്കിക്കുടിച്ചാൽ രക്താർശസ്സ് ശമിക്കും.

ജലപിപ്പലികാ ഹൃദ്യാ ശുക്ലദാലഘു
സംഗ്രാഹിണീ ഹിമാരൂപക്ഷാരക്തദാഹവ്രണാപഹം
കടുപാകരസാ രുച്യാകഷായാവഹ്നി വർധിനീ

എന്നാണ് ഭാവപ്രകാശത്തിൽ നീർത്തിപ്പലിയെ വിശേഷിപ്പിച്ചിട്ടുള്ളത്. ആസ്ത്മാ, ശ്വാസകോശരോഗങ്ങൾ, കാൽമുട്ടുവേദന, ഹൃദ്രോഗങ്ങൾ, പനി, അൾസറുകൾ, പിത്തരോഗങ്ങൾ, നെഞ്ചെരിച്ചിൽ തുടങ്ങിയവയ്ക്ക് ഔഷധങ്ങളുണ്ടാക്കാനുപയോഗിക്കുന്നു.

## ചിത്രശാല

File:Phyla nodiflora 3 (Corse).JPG
File:Phyla nodiflora 2 (Corse).JPG
File:Phyla nodiflora 4 (Corse).JPG
File:Phyla nodiflora 1 (Corse).JPG
File:Starr 070815-8043 Phyla nodiflora.jpg
File:Starr 070815-8044 Phyla nodiflora.jpg

## പുറത്തേക്കുള്ള കണ്ണികൾ

*http://www.wildflower.org/plants/result.php?id_plant=PHNO2
*http://plants.usda.gov/java/profile?symbol=phno2
*http://www.nababutterfly.com/Phyla_nodiflora.html 

വർഗ്ഗം:ഔഷധസസ്യങ്ങൾ
വർഗ്ഗം:വെർബനേസി
വർഗ്ഗം:കേരളത്തിലെ സസ്യജാലം
ആതി

right|ലഘുചിത്രം
ഒരു പാരിസ്ഥിക നോവലായ **ആതി** 2011-ൽ തൃശ്ശൂർ കറന്റ് ബുക്സ് പുറത്തിക്കിയ പ്രശസ്ത എഴുത്തുകാരി സാറാ ജോസഫിന്റെ നോവലുകളിൽ ഒന്നാണ്. 

## വിവരണം
കായലുകളാൽ ചുറ്റപ്പെട്ട ആതിയെന്ന മനോഹരമായ പ്രദേശത്തിന് ചുറ്റും ജീവിക്കുന്നവരുടെ കഥയാണ് **ആതി** എന്ന ഈ നോവലിലൂടെ എഴുത്തുകാരി കാട്ടിത്തരുന്നത്. മനുഷ്യന്റെ അത്യാഗ്രഹം കൊണ്ട്, അവൻ കാട്ടിക്കൂട്ടുന്ന ദുഷ്പ്രവർത്തികൾക്ക് പ്രകൃതി എങ്ങനെയാണ് ഇരയാവുന്നത്  എന്ന്  നോവലിലൂടെ മനസ്സിലാക്കാം. കായൽ  മലിനപ്പെടുത്തുന്നതിലൂടെ, പാടം മണ്ണിട്ടു നികത്തുന്നതിലൂടെ മനുഷ്യൻ  സ്വന്തം  ജീവിതത്തിന്റെ താളം തെറ്റിക്കുക മാത്രമല്ല, ഭൂമിയിലെ കോടാനു കോടി ജൈവസമ്പത്ത്  നശിപ്പിക്കുക  കൂടിയാണ് ചെയ്യുന്നത്. മനസ്സിലും  ശരീരത്തിലും മാരകമായി അണുവികിരണമേറ്റുകൊണ്ടിരിക്കുന്ന ഈ ലോകത്തു നിന്നും ഓടിപോയി മുങ്ങിക്കിടക്കാൻ എനിക്കൊരു കയം വേണം" എന്ന ആശയം ഈ നോവലിലൂടെ ലഭിക്കുന്നു.               

ആമുഖത്തിൽ  സാറാ ജോസഫ്  ആതി എഴുതാനിടയായതിനെക്കുറിച്ച് ഇപ്രകാരം പറയുന്നുണ്ട്. ആതി  തുടക്കത്തിൽ അത്തരമൊരു  പ്രദേശമായിരുന്നു. പക്ഷേ പുരോഗമനം  തേടി  പോയ യുവത്വം  ആതിയെ  നഷ്ടപ്പെടുത്തി. കഥപറച്ചിലിലൂടെ ആണ് നോവൽ പലപ്പോഴും മുന്നോട്ട് പോവുന്നത്. ദിനകരൻ, പൊന്മണി, സിദ്ധു  , കുമാരൻ,  ബാജി, കായൽ, ഗീതാഞ്ജലി, കുഞ്ഞിമാതു, നൂർമുഹമ്മദ്,മാർക്കോസ്,  ശൈലജ, ചന്ദ്രമോഹൻ,  അമ്പു,പ്രകാശൻ, തുടങ്ങിയവരൊക്കെ  കഥാപാത്രങ്ങളാകുന്നുണ്ട്. പ്രകൃതിയോട്  നാം കാണിക്കുന്ന ക്രൂരതക്ക് നാം  തന്നെയാണ്  ഇരകളാകുന്നത്  എന്ന  മുന്നറിയിപ്പാണ്  ആതിയിലൂടെ  സാറാ  ജോസഫ്  വായനക്കാർക്ക്  നൽകുന്നത്.
## അവലംബം
സി.എൻ. ശ്രീകണ്ഠൻ നായർ

എൻ.ശ്രീകണ്ഠൻ നായരുടെ പുത്തൻ സാകേതങ്ങളെ ക്കുറിച്ച് വിശകലനം ചെയ്യുക

മലയാളത്തിലെ പ്രശസ്തനായ നാടകകൃത്ത് ആയിരുന്നു **സി.എൻ. ശ്രീകണ്ഠൻ നായർ** (1928-1976).

1928-ൽ കൊല്ലം ജില്ലയിലെ ചവറയിൽ ജനിച്ചു. അച്‌ഛൻ: നീലകണ്ഠപിള്ള. അമ്മ: മാധവിക്കുട്ടിയമ്മ. ഭാര്യ കനകലത. ഉണ്ണിക്കൃഷ്ണനും അംബികയുമാണ് മക്കൾ. വിദ്യാർത്ഥി കോൺഗ്രസ്, ആർ.എസ്.പി. എന്നീ സംഘടനകളുടെ പ്രവർത്തകനും നേതാവും, കൗമുദി വാരിക, കൗമുദി ദിനപത്രം, ദേശബന്ധു വാരിക, കേരളഭൂഷണം എന്നിവയുടെ പത്രാധിപരുമായി പ്രവർത്തിച്ചു. കുറെക്കാലം ജില്ലാ ഇൻഫർമേഷൻ ഓഫീസർ ആയി ജോലി നോക്കി. ചെറുകഥകൾ എഴുതിയിട്ടുണ്ടെങ്കിലും നാടകകൃത്ത് എന്നനിലയിലാണ് ഇദ്ദേഹം പ്രശസ്തനായത്.

## ജീവിത രേഖ
*1947-48 അഖില തിരുവിതാംകൂർ വിദ്യാർത്ഥി കോൺഗ്രസ് ജനറൽ സെക്രട്ടറി
*1948 ബി.എ. ബിരുദം; 'പ്രബോധ'ത്തിൽ പത്രപ്രവർത്തകൻ
*1941 'നവഭാരത'ത്തിൽ
*1950 ആർ.എസ്.പി. അംഗത്വം
*1952 'കൗമുദി വാരിക'യിൽ സഹപത്രാധിപർ
*1956 വിവാഹം
*1957 വർക്കല മണ്ഡലത്തിൽ സ്ഥാനാർത്ഥി, പരാജയപ്പെട്ടു; 'നഷ്ടക്കച്ചവടം' നാടകരചന
*1958 'കാഞ്ചനസീത' രചിച്ചു
*1960 'ദേശബന്ധു വാരികാ' പത്രാധിപർ
*1961 ജില്ലാ ഇൻഫർമേഷൻ ഓഫീസർ
*1962 കേരള സാഹിത്യ അക്കാദമി അവാർഡ്
*1963 'കേരളഭൂഷണം' പത്രാധിപർ
*1967 'കലി'
*1974 'ലങ്കാലക്ഷ്മി'
*1976 മരണം

## കൃതികൾ
* കാഞ്ചനസീത
* ലങ്കാലക്ഷ്മി
* സാകേതം
* നഷ്ടക്കച്ചവടം
* ആ കനി തിന്നരുത്
* ഏട്ടിലെ പശു
* മധുവിധു
* സിന്ദൂരപ്പൊട്ട്
* തിളക്കുന്ന മണ്ണ്
* പിച്ചിപ്പൂ
* പുളിയിലക്കര നേര്യത് 

സാകേതം, ലങ്കാലക്ഷ്മി, കാഞ്ചനസീത എന്നിവ ഒരു നാടകത്രയമാണ്. രാമനും ലക്ഷ്മണനും കൂടി അയോദ്ധ്യയിൽ നിന്നും വനവാസത്തിനു പോകുന്ന കഥയാണ് സാകേതം. കാഞ്ചനസീത എന്ന നാടകത്തിന് 1962-ലെ സാഹിത്യ അക്കാദമി അവാർഡ് ലഭിച്ചു. ഈ നാടകത്തിന്റെ ആശയത്തിൽ അരവിന്ദൻ, 1977-ൽ ഇതേ പേരിൽത്തന്നെ ഒരു ചലച്ചിത്രവും സം‌വിധാനം ചെയ്തിട്ടുണ്ട്. എം.പി. പോൾ സമ്മാനം നേടിയ നാടകമാണ് നഷ്ടക്കച്ചവടം. സി.എൻ.ശ്രീകണ്ഠൻ നായർ 1976-ൽ അന്തരിച്ചു.

വർഗ്ഗം:1928-ൽ ജനിച്ചവർ
വർഗ്ഗം: 1976-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളനാടകകൃത്തുക്കൾ
നീലകണ്ഠതീർഥപാദ ചരിത്രസമുച്ചയം

മലയാളത്തിലെ ആദ്യത്തെ ലക്ഷണമൊത്ത ജീവചരിത്രഗ്രന്ഥമാണ് നീലകണ്ഠതീർഥപാദചരിത്രസമുച്ചയം. പന്നിശ്ശേരി നാണുപിള്ളയും ശ്രീവർധനത്ത് കൃഷ്ണപിള്ളയും ചേർന്ന് രചിച്ചതാണ് ഈ ഗ്രന്ഥം. ചട്ടമ്പി സ്വാമികളുടെ പ്രധാന ശിഷ്യനും ശ്രീനാരായണ ഗുരുവിന്റെ സുഹൃത്തുമായിരുന്ന നീലകണ്ഠ തീർത്ഥപാദർ സനാതന മതസമന്വയത്തിന്റെ വക്താവും യോഗാചാര്യനുമായിരുന്നു. സംസ്‌കൃതം, മലയാളം, തമിഴ് ഭാഷകളിലായി നാല്പത്തിരണ്ടോളം കൃതികൾ രചിച്ചിട്ടുണ്ട്. ആയിരത്തി നാനൂറോളം പേജുകളുള്ള നീലകണ്ഠതീർഥപാദചരിത്രസമുച്ചയത്തെ, മലയാളത്തിലെ ആദ്യത്തെ ലക്ഷണമൊത്ത ജീവചരിത്രമായി വിശേഷിപ്പിച്ചത് ശൂരനാട് കുഞ്ഞൻപിള്ളയാണ്. മലയാളത്തിലെ ആദ്യത്തെ ദാർശനിക ജീവചരിത്രം, ബൃഹദ്ജീവചരിത്രം എന്നീ നിലകളിലും ശ്രദ്ധേയമാണ് ഈ കൃതി. 
## അവലംബം


വർഗ്ഗം:ഗ്രന്ഥങ്ങൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:ജീവചരിത്രഗ്രന്ഥങ്ങൾ
മയൂരസന്ദേശം

കേരളവർമ്മ വലിയകോയിത്തമ്പുരാൻ രചിച്ച സന്ദേശകാവ്യം എന്ന വിഭാഗത്തിൽ പെടുന്ന കാവ്യമാണ് **മയൂരസന്ദേശം**. ആർക്കെങ്കിലും ഉള്ള സന്ദേശം അയക്കുന്ന തരത്തിലുള്ള കാവ്യങ്ങളെയാണ് സന്ദേശകാവ്യങ്ങൾ എന്നു പറയുന്നത്. കേരളവർമ്മ തടവിൽ കിടക്കുമ്പോൾ ഭാര്യയെ പിരിഞ്ഞതിലുള്ള വിഷമത്തിൽ ഭാര്യയ്ക്ക് ഒരു മയിലിന്റെ കൈവശം സന്ദേശം കൊടുത്തയയ്ക്കുന്ന രൂപത്തിലാണ് ഇതിന്റെ രചന. ശ്ലോകം 61 മുതൽ 73 വരെ നായികാവർണ്ണനയാണ്.
## ചരിത്രം
ആയില്യം തിരുനാൾ മഹാരാജാവിന്റെ അപ്രീതിക്ക് പാത്രമായ കേരളവർമ്മ വലിയകോയിത്തമ്പുരാനെ നാലുവർഷം അനന്തപുരം കൊട്ടാരത്തിലെ കുളപ്പുരമാളികയിൽ ഏകാന്ത തടവിന് ശിക്ഷിച്ചിരുന്നു. ഏകാന്ത തടവാണെങ്കിലും ഹരിപ്പാട് സുബ്രഹ്മണ്യസ്വാമി ക്ഷേത്രത്തിൽ ദർശനത്തിന് അനുവദിച്ചിരുന്നു. ഹരിപ്പാട്ടെ മയിലുകളാണ് അദ്ദേഹത്തിന് മയൂര സന്ദേശമെഴുതാൻ പ്രേരണയായത് എന്നു കരുതുന്നു. ആയില്യം തിരുനാളിന് ശേഷം വിശാഖം തിരുനാൾ അധികാരത്തിൽ വന്നപ്പോൾ തമ്പുരാൻ മോചിതനാവുകയും തുടർന്ന് തിരുവനന്തപുരം കൊട്ടാരത്തിലിരുന്ന് മയൂരസന്ദേശം എഴുതുകയും ചെയ്തു.

## കൈയെഴുത്തു പ്രതി
ഹരിപ്പാടുള്ള അനന്തപുരം കൊട്ടാരത്തിൽ  മയൂരസന്ദേശത്തിന്റെ കൈയെഴുത്ത് പ്രതി സൂക്ഷിച്ചിട്ടുണ്ട്.  തമ്പുരാൻ എഴുതിത്തുടങ്ങിയ തീയതിയാണ് ഇതിൽ ആദ്യം ചേർത്തിരിക്കുന്നത്. മലയാളവർഷം 1069 മേടം ഒന്നിനാണ്(1895) തുടക്കമിട്ടത്. മിഥുനം അഞ്ചിന് പൂർത്തിയായി.

## അവലംബം


## പുറത്തേയ്ക്കുള്ള കണ്ണികൾ

വർഗ്ഗം:മലയാളസന്ദേശകാവ്യങ്ങൾ
ധർമ്മദൈവം

വടക്കൻ കേരളത്തിൽ കെട്ടിയാടിച്ച് വരുന്ന ഒരു തെയ്യമാണ് **ധർമ്മദൈവം**.തറവാട്ട് തെയ്യമായും സ്ഥാനദൈവമായും ആരാധിച്ചു വരുന്നു.
## ഐതിഹ്യം
ആദി ചന്ദനാറ് കോട്ടയിലെ കന്യയുടെ മകനായ ആദി അരചക്കിടാവാണ് ധർമ്മദൈവമായി ആരാധിക്കപ്പെടുന്നത്.പുലയരാണ് ഈ തെയ്യത്തെ കെട്ടിയാടിക്കാറ്. അരചക്കിടാവിന് പതിനാറ് വയസ്സായപ്പൾ കീഴ് ലോകത്തിലെ പല സ്ഥാനങ്ങളും സന്ദർശിക്കണമെന്ന് സ്വപ്നം കണ്ടു.പോകരുതെന്ന് പെറ്റമ്മ തടഞ്ഞു.പൊന്നപ്പനെ കണ്ട് പോകാൻ ഉപദേശിച്ചു..പൊന്നപ്പൻ ഉദിച്ചുയരുമ്പോൾ പൂമരക്കീഴിൽ ഒളിച്ച് നിൽക്കണമെന്നും പറഞ്ഞു വിട്ടു.

വർഗ്ഗം:കേരളത്തിലെ അനുഷ്ഠാനകലകൾ
വർഗ്ഗം:തെയ്യം
കുണ്ഡോറച്ചാമുണ്ഡി

വടക്കൻ കേരളത്തിൽ കെട്ടിയാടിച്ച് വരുന്ന ഒരു തെയ്യമാണ് **കുണ്ഡോറച്ചാമുണ്ഡി**.കുണ്ടാടി ചാമുണ്ഡി തെയ്യം എന്ന പേരിലും ഈ തെയ്യം അറിയപ്പെടുന്നുണ്ട്
## ഐതിഹ്യം
ദാരികനെ വധിച്ച കാളിതന്നെയാണ് കുണ്ഡോറച്ചാമുണ്ഡി. അസുര നിഗ്രഹം കഴിഞ്ഞ് കാളി കുളിക്കാനായി കാവേരി തീരത്തെത്തിയെന്നും തീർത്ഥാടനത്തിനെത്തിയ കുണ്ഡോറ തന്ത്രിക്കും എട്ടില്ലം തന്ത്രിക്കും കുളിയിലും നിത്യ കർമ്മങ്ങളിലും കാളി തപ്പും പിഴയും വരുത്തിയത്രെ.കാളിയാണിത് ചെയ്യുന്നതെന്ന് മനസ്സിലാക്കിയ കുണ്ഡോറ തന്ത്രി ദേവതയെ ചെമ്പ് കിടാരത്തിൽ ആവാഹിച്ച് അടക്കുകയും ചെയ്തു.ആ പാത്രവും കൊണ്ട് തന്ത്രിമാർ നാട്ടിലേക്ക് വരും വഴി മരത്തണലിൽ പാത്രം വച്ച് വിശ്രമിച്ചു. കാളി അവരെ ഉറക്കിക്കിടത്തി. കിടാരം പിളർന്ന് പുറത്ത് വന്ന കാളി കുമ്പഴക്കോവിലകത്തെ നൂറ്റൊന്നാലകളിലെ കന്ന് കാലികളെ ഒറ്റ രാവിൽ തിന്നു തീർത്തു.കാളിയുടെ സാന്നിദ്യം മനസ്സിലാകിയ നാടുവാഴി തന്റെ കന്നുകളെ തിരിച്ച് തന്നാൽ കുണ്ഡോറപ്പന്റെ വലതു ഭാഗത്ത് സ്ഥാനം കൊടുക്കാമെന്ന് പ്രർത്ഥിച്ചു.കാളി അവിടെ സ്ഥനം പിടിച്ചു.അങ്ങനെ ചാമുണ്ഡിക്ക് കുണ്ഡോറയിൽ സ്ഥാനം ലഭിച്ച് കുണ്ഡോറച്ചാമുണ്ഡി എന്ന പേരു ലഭിച്ചു.

## വേഷം
**മാർച്ചമയം** - വെള്ളോട്ടു മാറുംമുല 

**മുഖത്തെഴുത്ത്** - ചായില്യത്തേപ്പ് 

**തിരുമുടി** - പുറത്തട്ട് 

## അവലംബം


വർഗ്ഗം:തെയ്യങ്ങൾ
റിസാറ്റ്-1

ഇന്ത്യയുടെ ആദ്യ തദ്ദേശനിർമിത റഡാർ ഇമേജിങ് ഉപഗ്രഹമാണ്‌ **റിസാറ്റ്-1**.റിസാറ്റ്-1 എന്നത് **റഡാർ ഇമേജിങ്ങ് സാറ്റലൈറ്റ്-1** എന്നതിന്റെ ചുരുക്കപ്പേരാണ്. ഇന്ത്യൻ ബഹിരാകാശ ഗവേഷണ സംഘടന നിർമ്മിക്കുന്ന റിസാറ്റ് ശ്രേണിയിൽ പെട്ട ഒന്നാമത്തേതും എന്നാൽ രണ്ടാമതായി വിക്ഷേപിക്കുന്നതുമായ ഉപഗ്രഹമാണിത്. 1850 കിലോ ഭാരമുള്ള ഉപഗ്രഹം തദ്ദേശീയമായി നിർമിച്ചതിൽ ഏറ്റവും ഭാരമേറിയതുമാണ്.ഇന്ത്യ ഇതു വരെ വിക്ഷേപിച്ചിട്ടുള്ളതിൽ ഏറ്റവും ചിലവേറിയ ഉപഗ്രഹമാണിത്.

ശ്രീഹരിക്കോട്ട ദ്വീപിലെ സതീഷ് ദവാൻ ലോഞ്ചിങ്ങ് പാഡിൽ നിന്നു 2012 ഏപ്രിൽ 26 ൻ ഇന്ത്യൻ സമയം കാലത്ത് 5.47 നു വിക്ഷേപിച്ചു. 

ഏതു കാലാവസ്ഥയിലും, മേഘങ്ങൾ മൂടിയാലും, രാവും പകലും ഭൂമിയെ നിരീക്ഷിക്കുന്നതിന് സി-ബാന്റ് സിന്തറ്റിക് അപ്പെർച്ചർ റഡാർ (SAR) ഉപയോഗിക്കുന്നു.

ഉപഗ്രഹത്തിന്റെ തൂക്കം 1858 കി.ഗ്രാമാണ്. പ്രയോജന കാലം 5 വർഷമാണ്.ഏകദേശം 10 വർഷമെടുത്താണ് റിസാറ്റ്-1 നിർമിച്ചത്.
536 കി.മീറ്റര് ഉയരത്തിലുള്ള ഭ്രമണപഥത്തിലാണ് റിസാറ്റ്-1സഞ്ചരിക്കുക. ഒരു ദിവസത്തിൽ 14 പ്രാവശ്യം ഭൂമിയെ ചുറ്റും.
 
ഈ ദൗത്യത്തിന്റെ മൊത്തം ചെലവ് 498 കോടി രൂപയാണ്. അതിൽ 120 കോടി രൂപ റോക്കറ്റിന്റേതാണ്. 

## റോക്കറ്റ്
പോളാർ സാറ്റലൈറ്റ് ലോഞ്ചിങ്ങ് വെഹിക്കിൾ സി-19 (XL)  ഉപയോഗിച്ചാണു് വിക്ഷേപിച്ചത്. XL എന്നത് extra-large എന്നുദ്ദേശിച്ചാണ്.

4 ഘട്ടമായുള്ള ഖര-ദ്രാവക ഇന്ധനങ്ങളാണ് റോക്കറ്റിൽ ഉപയോഗിച്ചത് . ഒന്നും മൂന്നും ഘട്ടങ്ങളിൽ ഖര ഇന്ധനവും രണ്ടും നാലും ഘട്ടങ്ങളിൽ ദ്രാവക ഇന്ധനവും . വിക്ഷേപണ സമയത്ത്. റോക്കറ്റിന്റെ തൂക്കം 321 ടൺ ആണ്.പ്രസ്തുത റോക്കറ്റിന്റെ മൂന്നാമത്തെ ദൌത്യമാണ് ഇത്. ഇതിനു മുൻപ് ചന്ദ്രയാൻ, ജി സാറ്റ് 12 എന്നിവയും വിക്ഷേപിച്ചത് ഈ റോക്കറ്റ് ആയിരുന്നു. 

എം.അണ്ണാദുരൈ ആണ് പ്രോഗ്രാം ഡയരക്റ്റർ. എൻ. വളർമതിയാണ് പ്രോജക്റ്റ് ഡയരക്റ്റർ.

## ഇതും കാണുക
*റിസാറ്റ്
*റിസാറ്റ്-2

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
അശ്വസനം

ക്രമമായ ശ്വസനപ്രക്രിയ താത്കാലികമായി നിന്നുപോകുന്ന അവസ്ഥയെ **അശ്വസനം** എന്നു പറയുന്നു. ശ്വസനം തലച്ചോറിലെ ശ്വസനനിയന്ത്രണ കേന്ദ്രങ്ങളുടെ പ്രവർത്തനത്തെ ആശ്രയിച്ചാണ് നടക്കുന്നത്. ശ്വസനനിയന്ത്രണകേന്ദ്രങ്ങളെ ഉത്തേജിപ്പിക്കുന്നത് പ്രധാനമായും രക്തത്തിലെ കാർബൺഡൈയോക്സൈഡിന്റെ ആധിക്യവും ഓക്സിജന്റെ കുറവുമാണ്.

## ക്രമീകൃതശ്വസനം

ക്രമീകൃതമായ ശ്വസനം നടക്കുന്നതിന് ആവശ്യമായ ഏറ്റവും കുറഞ്ഞ കാർബൺഡൈയോക്സൈഡ് സാന്ദ്രത പോലും രക്തത്തിൽ ഇല്ലാതിരിക്കുമ്പോൾ അശ്വസനം ഉണ്ടാകുന്നു. കാർബൺഡൈയോക്സൈഡ് സാന്ദ്രത കുറയുന്നത് പല കാരണങ്ങൾ കൊണ്ടാകാം. ഇതു രോഗമുള്ളപ്പോഴും ഇല്ലാത്തപ്പോഴും അനുഭവപ്പെടും. ഒരാൾ സ്വമേധായ ദീർഘമായും വളരെ വേഗത്തിലും കുറച്ചുനിമിഷങ്ങൾ ശ്വസിക്കുന്നുവെങ്കിൽ അതിനടുത്ത ചില നിമിഷങ്ങളിൽ ശ്വസനം നടക്കുകയില്ല. ഈ സമയത്ത് ശ്വാസകോശങ്ങളിലെയും രക്തത്തിലെയും കാർബൺഡൈയോക്സൈഡ് സാന്ദ്രത ക്രമമായി വർധിക്കുന്നു. പിന്നീട് ക്രമം തെറ്റിയ ശ്വസനമായിരിക്കും നടക്കുക. ക്രമേണ മുറപ്രകാരമുള്ള ശ്വസനം നടക്കുന്നു. 3600 മുതൽ 4500 വരെ മീറ്റർ ഉയർന്ന പ്രദേശങ്ങളിൽ സഞ്ചരിക്കുന്ന രോഗമില്ലാത്തവരിലും, ഉറങ്ങുന്ന ശിശുക്കളിലും മുറതെറ്റിയ ശ്വസനം അശ്വസനവുമായി ഇടകലർന്നുകണ്ടുവരാറുണ്ട്. തലച്ചോറിന്റെ ഭാഗമായ മെഡുലയെ (medulla) ബാധിക്കുന്ന ചില രോഗങ്ങൾ, ചില ഹൃദ്രോഗങ്ങൾ എന്നിവയുടെ ഫലമായും മോർഫിൻ, നിക്കോട്ടിൻ തുടങ്ങിയ മരുന്നുകളുടെ ഉപയോഗംകൊണ്ടും അശ്വസനം ഉണ്ടാകാം.

## പുറത്തേക്കുള്ള കണ്ണികൾ
*http://kidshealth.org/parent/general/sleep/apnea.html
*http://www.medicinenet.com/sleep_apnea/article.htm
എസ്.എസ്.എൽ.സി.

കേരളത്തിലെ പൊതുവിദ്യാഭ്യാസ വകുപ്പ് പത്താം തരത്തിൽ കേരള സ്കൂൾ സിലബസിൽ പഠിക്കുന്ന വിദ്യാർത്ഥികൾക്കായി നടത്തുന്ന പരീക്ഷയാണ് സെക്കന്ററി സ്കൂൾ ലീവിങ്ങ് സർട്ടിഫിക്കറ്റ്(Secondary School Leaving Certificate) അഥവാ **എസ്.എസ്.എൽ.സി**. ഇന്ത്യൻ വിദ്യാഭ്യാസ വ്യവസ്ഥയുടെ ഭാഗമായി 5 വർഷത്തെ പ്രാഥമികവിദ്യാഭ്യാസത്തിന്റെയും (Primary Schooling) അഞ്ചു വർഷത്തെ സെക്കന്ററി വിദ്യാഭ്യാസത്തിന്റെയും അവസാനം നടത്തുന്നു എന്നതിനാലാണ് ഈ പേരിൽ ഇത് അറിയപ്പെടുന്നത്. എല്ലാ വർഷവും മാർച്ച് മാസത്തിലാണ് ഈ പരീക്ഷ നടത്തുന്നത്. കേരളത്തിലെ എല്ലാ വിദ്യാർത്ഥികൾക്കും ഒരൊറ്റ ചോദ്യപ്പേപ്പറും, കേന്ദ്രീകൃത മൂല്യനിർണ്ണയ രീതിയുമാണ് ഈ പരീക്ഷക്കുള്ളത്.  സ്റ്റേറ്റ് കൗൺസിൽ എജ്യുക്കേഷൻ റിസേർച്ച് ആന്റ് ട്രയിനിങ്ങ് (State Council Educational Research and Training‌) അഥവാ എസ് സി ഇ ആർ ടി (SCERT) തയ്യാറാക്കിയ സിലബസ്സിനെ അടിസ്ഥാനമാക്കിയാണ് പരീക്ഷ നടത്തുന്നത്. 

എസ് എസ് എൽ സി ലഭിച്ച ഒരു വിദ്യാർത്ഥിക്ക് പ്രാഥമികവിദ്യാഭ്യാസം ലഭിച്ചതായി കണക്കാക്കപ്പെടുന്നു. സ്കൂൾ അംഗീകാരം  നേടിയിട്ടുള്ള ബോർഡ് (കേരളത്തിൽ പൊതു വിദ്യാഭ്യാസ വകുപ്പ് , കേരള) നടത്തുന്ന ഈ പരീക്ഷ , പ്രീ ഡിഗ്രി , പ്ലസ് റ്റു മറ്റു തത്തുല്യ സർവകലാശാലാ വിദ്യാഭ്യാസങ്ങൾക്ക് യോഗ്യതയായി കണക്കാക്കപ്പെടുന്നു . ഈ കാരണത്താൽ ഒരു വിദ്യാർത്ഥി അഭിമുഖീകരിക്കുന്ന പ്രഥമ പ്രധാന പരീക്ഷയായി എസ് എസ് എൽ സിയെ പലപ്പോഴും  കണക്കാക്കാറുണ്ട്.

കേരളത്തിലെ വിദ്യഭ്യാസ കലണ്ടർ ആരംഭിക്കുന്നത് ജൂണിലും അവസാനിക്കുന്നത് മാർച്ചിലുമാണ്. മാർച്ചിലാണ് എസ്.എസ്.എൽ.സി പരീക്ഷ നടത്തുന്നത്. 1986-1987 കാലഘട്ടത്തിൽ വിദ്യഭ്യാസപരിഷ്കരണ നടപടികളുടെ ഭാഗമായി പരീക്ഷയുടെ പേരിന് മാറ്റം വരുത്തി എസ്.എസ്.സി എന്നാക്കിയിരുന്നു. സെക്കന്ററി സ്കൂൾ സർട്ടിഫിക്കറ്റ്(Secondary School Certificate) എന്നാണ് മുഴുവൻ പേര്. പക്ഷേ 1987-1988 മുതൽ ഈ പരിഷ്കാരം പിൻവലിച്ച് എസ്.എസ്.എൽ.സി എന്ന് തന്നെയാക്കുകയും ചെയ്തു.
## ഗ്രേഡിംഗ് സിസ്റ്റം
2004-വരെ എസ്.എസ്.എൽ.സി. പരീക്ഷയിൽ റാങ്ക് ഉണ്ടായിരുന്നു. ഏറ്റവും കൂടുതൽ മാർക്ക് വാങ്ങുന്ന വിദ്യാർത്ഥിക്ക് ഒന്നാം റാങ്ക് എന്ന രീതിയിലായിരുന്നു അത്. 2005-ൽ ഈ റാങ്ക് സമ്പ്രദായം എടുത്തുകളയുകയും പകരം ഗ്രേഡിംഗ് സമ്പ്രദായം നിലവിൽ വരികയും ചെയ്തു.2017 ൽ നടന്ന എസ് എസ് എൽ സി പരീക്ഷയിൽ 95 . 98 % വിദ്യാർഥികൾ വിജയിച്ചു 

## അവലംബം

വർഗ്ഗം:പരീക്ഷകൾ
വർഗ്ഗം:വിദ്യാഭ്യാസം
## External links
* Remaining Time for Kerala sslc result 2020
ചുമ്മാട്

തലയിൽ ഭാരമേറ്റുന്നവർ തല വേദനിക്കാതിരിക്കുന്നതിന് തലക്കും ഭാരത്തിനുമിടയിൽ വയ്ക്കുന്ന മൃദുവായ താങ്ങാണ് **ചുമ്മാട്**. തുണിയോ ഉണങ്ങിയ വാഴയിലയോ വൃത്താകൃതിയിൽ കെട്ടി ചുമ്മാടുണ്ടാക്കാറുണ്ട്.

വർഗ്ഗം:ഉപകരണങ്ങൾ
മൂലംപെറ്റ ഭഗവതി

കണ്ണൂർ ജില്ലയിലെ  കുന്നത്തൂർ പാടിയിൽ കെട്ടിയാടിക്കപ്പെടുന്ന ഒരു        തെയ്യമാണ് **മൂലം പെറ്റ ഭഗവതി**.
## ഐതിഹ്യം
അയ്യങ്കര ഇല്ലത്തെ വാണവരുടെ പത്നിയായ പാടികുറ്റിയമ്മയാണ് മൂലം പെറ്റ ഭഗവതി എന്ന ഒരു വിശ്വാസം നിലനിൽക്കുന്നുണ്ട്.മുത്തപ്പൻ കുന്നത്തൂർ പാടിയിൽ വരുന്നതിനു മുമ്പേ സ്ഥലവാസികളുടെ ആരാധനമൂർത്തിയായിരുന്നു ഈ ഭഗവതിയെന്നും വിശ്വസിക്കപ്പെടുന്നു.  സഒഉമ്യ മൂർത്തിയായി നിലകൊള്ളുന്ന ഭദ്രകാളിയാണ് മൂലം പെറ്റഭഗവതി എന്നും മുത്തപ്പൻ പാടിയിൽ എത്തിയപ്പോൾ സന്തോഷപൂർവ്വം എതിരേറ്റുവെന്നും പുത്രനെപോലെ സ്വ്വീകരിക്കുകയും ചെയ്തത്രെ.ഈ ദേവത വനദുർഗ്ഗയാണെന്നും എരുവേശിദേശത്തെ ദേശദേവതയായ പാടികുറ്റി ഭഗവതിയാണെന്നും മറ്റൊരു ഐതിഹ്യവും നിലവിൽ ഉണ്ട്.

## തെയ്യരൂപം
thumb|300px|ഭക്തരെ മൂലം പെറ്റ ഭഗവതി അനുഗ്രഹിക്കുന്നു
മുളയും നാരും കൊണ്ട് ഗോപുരാകൃതിയിൽ കെട്ടിയെടുത്ത് മലവാഴയിലകൊണ്ട് പൊതിഞ്ഞുണ്ടാക്കുന്ന പച്ച നിറത്തിൽ മനോഹരമായ തിരു മുടിയാണ് മൂലം പെറ്റ ഭഗവതി അണിയുക.

## വേഷം
**മാർച്ചമയം** - മാർ ഏഴിയരം

**മുഖത്തെഴുത്ത്** - മാൻകണ്ണ് 

**തിരുമുടി** - വാഴയിലമുടി 

## ചിത്രങ്ങൾ

File:Moolampetta bhagavithi muti.jpg|തിരുമുടി



വർഗ്ഗം:തെയ്യങ്ങൾ
ആരിയപ്പൂങ്കന്നി

വടക്കൻ കേരളത്തിൽ കെട്ടിയാടിക്കപ്പെടുന്ന ഒരു തെയ്യമാണ് **ആരിയപ്പൂങ്കന്നി**. *ആര്യപൂങ്കന്നി *എന്നും ഈ തെയ്യത്തിനു പേരുണ്ട്. കൂരാങ്കുന്ന് ഭഗവതി ക്ഷേത്രമാണ് ആര്യപൂങ്കന്നിയുടെ ആരൂഢക്ഷേത്രം. വണ്ണാൻ സമുദായമാണ് ഈ തെയ്യം കെട്ടുന്നത്. തീയരുടെ പ്രധാന  ആരാധന മൂർത്തി ആണ് ഈ ദേവത.
ലഘുചിത്രം|'''ആരിയപ്പൂങ്കന്നി തെയ്യത്തിന്റെ മുഖത്തെഴുത്ത്'''

## ഐതിഹ്യം
ആരിയക്കര നറുംകയത്തിൽ ആരിയപ്പട്ടരുടേയും ആരിയ പട്ടത്തിയുടേയും മകളായി ജനിച്ച ദൈവകന്യയാണ് ആര്യപൂങ്കന്നി എന്നു വിശ്വസിക്കുന്നു. കല്യാണ പ്രായമെത്തിയപ്പോൾ തലയിലണിയാൻ സഹോദരന്മാർ മുത്തിനുപോകാൻ തയ്യാറായി. പഴഞ്ചനായ ഒരു കപ്പലിൽ തുണിപിന്നി പായയുണ്ടാക്കിക്കെട്ടി  കടൽവഴി യാത്ര തുടങ്ങി. കൂടെ ആര്യപൂങ്കന്നിയും യാത്ര ചെയ്തു. മടക്കയാത്രയിൽ കൊടും കാറ്റിൽ പെട്ട് പാമരം മുറിഞ്ഞ് കപ്പൽ തകർന്നു. പലക പിടിച്ച് സഹോദരർക്കൊപ്പം പൂങ്കന്നിയും ഏഴു ദിവസം കടലിലലഞ്ഞു. എട്ടാം ദിവസം കരക്കണഞ്ഞെങ്കിലും പരസ്പരം കണ്ആൻ സാധിച്ചില്ല. സഹോദരരെ കാണാതെ തീരത്തുകൂടി നടക്കുന്ന പൂങ്കന്നി ഒരു മരക്കലം പോകുന്നതു കണ്ടു. തന്നെക്കൂടി ആ മരക്കലത്തിൽ കയറ്റാൻ പൂങ്കന്നി ആവശ്യപ്പെട്ടു. അതിന്റെ കപ്പിത്താനായ ബപ്പിരിയൻ എന്ന മാപ്പിള പൂങ്കന്നിയെ അതിൽ കയറ്റാൻ കൂട്ടാക്കിയില്ല. പൂങ്കന്നി ഗംഗയുപദേശമന്ത്രം ജപിച്ച് ചൂരക്കോലുകൊണ്ട് വെള്ളത്തിൽ അടിച്ചപ്പോൾ തിര നീങ്ങി മരക്കലം വരെ വഴിയുണ്ടായി. മരക്കലം പമ്പരം പോലെ തിരിയാനും തുടങ്ങിയപ്പോൾ പൂങ്കന്നി  ഒരു അമാനുഷിക ശക്തിയുള്ള പെണ്ണാണെന്ന്  ബപ്പിരിയൻ എന്ന കപ്പിത്താനു മനസ്സിലായി. അയാൾ പൂങ്കന്നിയെ വണങ്ങി. അവളുടെ ഇഷ്ടാനുസരണം സഹോദരന്മാരെ അന്വേഷിച്ച് തുടർന്നവർ കപ്പലോടിച്ചു. ഒടുവിൽ വെണ്മണലാറ്റിങ്കരയിൽ അവരെ കണ്ടു. ആറു സഹോദരന്മാരെ അവിടെ കുടിയിരുത്തി. പൂങ്കന്നി യാത്ര വീണ്ടും തുടർന്നു. വഴിയിൽ ശ്രീ ശങ്കരനാരായണനെ കണ്ട് വണങ്ങി, പിന്നെ കൈതിക്കീലമ്പലത്തിൽ എത്തി മരക്കലം അവിടെ അടുപ്പിച്ചു. കൈതിക്കെലമ്മ എന്ന പേരും അങ്ങനെ ലഭിച്ചു. ആരിയ പൂങ്കന്നിക്കൊപ്പം മാപ്പിള തെയ്യം ആയി ബപ്പിരിയൻ തെയ്യം കൂടി എല്ലായിടവും കെട്ടിയാടിക്കാറുണ്ട്.

വർഗ്ഗം:തെയ്യങ്ങൾ
എം.കെ. രാജരത്‌നം

കേരള സംസ്ഥാന ഗുസ്തി ചാമ്പ്യനും പ്രമുഖ സ്‌പോർട്‌സ് സംഘാടകനുമായിരുന്നു  **എം.കെ.രാജരത്‌നം** (മരണം: 26 ഏപ്രിൽ 2012). ഗുസ്തി, ഭാരോദ്വഹനം എന്നിവയിൽ വർഷങ്ങളോളം സംസ്ഥാന ചാമ്പ്യനായിരുന്ന രാജരത്‌നം കേരള സ്‌പോർട്‌സ് കൗൺസിൽ സംസ്ഥാന വൈസ് പ്രസിഡന്റായും പ്രവർത്തിച്ചിട്ടുണ്ട്. 
## ജീവിതരേഖ
മുണ്ടോൻകായത്ത് കൃഷ്ണന്റെയും  സതീദേവിയുടെയും മകനായി കണ്ണൂരിൽ ജനിച്ചു. കണ്ണൂർ സെന്റ് മൈക്കിൾസ് സ്കൂളിലും മുനിസിപ്പൽ സ്കൂളിലും കണ്ണൂർ എസ്എൻ കോളേജിലും പഠിക്കുമ്പോൾ മികച്ച സ്പോർട്സ് ഓൾറൗണ്ടറായി തിളങ്ങി. കണ്ണൂർ ഡൈനാമൈറ്റ്സ്, കണ്ണൂർ സ്പോർട്സ് ക്ലബ്, കണ്ണൂർ ബ്രദേഴ്സ് എന്നിവയുടെ ഹോക്കിടീമിൽ അംഗമായിരുന്നു.1963 മുതൽ 65 വരെയും 1981, 1987 വർഷങ്ങളിലും ഗുസ്തിയിൽ സംസ്ഥാന ചാമ്പ്യനായിരുന്നു. സംസ്ഥാന ഭാരോദ്വഹന ചാമ്പ്യൻഷിപ്പിൽ 1980, 84, 85 വർഷങ്ങളിൽ ചാമ്പ്യൻപട്ടം നേടി. 2001 മുതൽ 2004 വരെ സംസ്ഥാന സ്‌പോർട്‌സ് കൗൺസിൽ വൈസ് പ്രസിഡന്റായിരുന്നു.
വർഷങ്ങളോളം കണ്ണൂർ ആര്യബന്ധു ജിംനേഷ്യത്തിലെ പരിശീലകനായിരുന്ന രാജരത്‌നത്തിന് നിരവധി ദേശീയ താരങ്ങൾ ശിഷ്യരായുണ്ട്. മികച്ച ഹോക്കി കളിക്കാരൻകൂടിയായിരുന്നു. ഹാമർത്രോ, ട്രിപ്പിൾ ജമ്പ് എന്നീ ഇനങ്ങളിലും തിളങ്ങിയിട്ടുണ്ട്. ദേശീയ ഗുസ്തി താരങ്ങളായ അബ്ദുൾകാദർ, സത്യാനന്ദൻ, മുഹമ്മദ് അസാഹിദ്, നിസാമുദ്ദീൻ, അസീബ് ഹസ്സൻ, അബ്ദുൾ സലാം എന്നിവർ ഇദ്ദേഹത്തിന്റെ ശിഷ്യരാണ്. 
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 26-ന് മരിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
നക്സൽബാരി

പശ്ചിമ ബംഗാളിന്റെ വടക്കു ഭാഗത്ത്‌ സ്ഥിതി ചെയ്യുന്ന ഒരു ഗ്രാമമാണ് **നക്സൽബാരി**. ദാർജീലിംഗ് ജില്ലയിലെ സിലിഗുരി ഉപജില്ലയുടെ അധികാരപരിധിയിൽ ആണ് ഈ ഗ്രാമം ഉൾപ്പെടുന്നത്. 1960-കളിൽ നടന്ന തീവ്ര ഇടതുപക്ഷ വിപ്ലവങ്ങളോടനുബന്ധിച്ചാണ് ഈ ഗ്രാമം പ്രശസ്തമായത്.
## അവലംബം

## പുറമെ നിന്നുള്ള കണ്ണികൾ
* The Rising: Naxalbari to now
* From Naxalbari to Nalgonda 
* The Road from Naxalbari
* Naxalbari (1967): The Naxalite Movement in India 

വർഗ്ഗം:പശ്ചിമ ബംഗാളിലെ ഗ്രാമങ്ങൾ
ഫീബി

ശനിയുടെ ഒരു രൂപരഹിത ഉപഗ്രഹമാണ് **ഫീബി** ( ; ഗ്രീക്ക്:  *Phoíbē*).  വില്യം ഹെൻറി പിക്കറിങ് ആണ് അദ്ദേഹത്തിന്റെ ഫോട്ടോഗ്രാഫിക് പ്ലേറ്റുകളിൽ നിന്ന് 1899 മാർച്ച് 17ന് ഫീബിയുടെ സാന്നിദ്ധ്യം തിരിച്ചറിഞ്ഞത്. ആദ്യമായി ഫോട്ടോഗ്രാഫിലൂടെ തിരിച്ചറിഞ്ഞ ഉപഗ്രഹവും ഇതുതന്നെയാണ്.ശനിയിൽ നിന്നും ഏറ്റവും അകലെയുള്ള ഉപഗ്രഹവും ഫോബേയാണ്.12.95 ദശലക്ഷം കി.മീ. ആണ് ശനിയിൽനിന്ന് ഇതിനുള്ള ദൂരം.

## ഭൗതിക സവിശേഷതകൾ
പൂർണ്ണമായും ഗോളാകൃതിയല്ലാത്ത ഫീബീയുടെ വ്യാസം 220 കി.മീറ്റർ ആണ്. ഒമ്പതു മണിക്കൂറിലൊരിക്കൽ സ്വന്തം അച്ചുതണ്ടിൽ കറങ്ങുകയും 18 മാസം കൊണ്ട് ശനിയെ ഒരിക്കൽ പ്രദക്ഷിണം വെയ്ക്കുകയും ചെയ്യുന്നു. ഇതിന്റെ ഉപരിതല താപനില 75 കെൽവിൻ (-1980C) ആണ്. ശനിയുടെ ആന്തരിക ഉപഗ്രഹങ്ങൾ ഭൂരിഭാഗവും തിളക്കമേറിയവയാണ്. എന്നാൽ ഫീബീയുടെ പ്രതിഫലന ശേഷി വളരെ കുറവാണ്(0.06‌). 80കി.മീറ്റർ വരെ നീളമുള്ള ഗർത്തങ്ങൾ ഇതിലുണ്ട്. ഇതിലൊന്നിന് 20കി.മീറ്ററോളം നീളമുണ്ട്. കാസ്സിനി ചിത്രങ്ങളിൽ ഇതിലെ ഗർത്തങ്ങൾക്ക് മറ്റുഭാഗങ്ങളെ അപേക്ഷിച്ച് കൂടുതൽ തിളക്കമുള്ളതായി കണ്ടു. ഈ ഗർത്തങ്ങളിൽ നിക്ഷേപിക്കപ്പെട്ടിട്ടുള്ള മഞ്ഞുകട്ടകളാണ് ഈ തിളക്കത്തിനു കാരണം. 300മീറ്റർ മുതൽ 500മീറ്റർ വരെ കനത്തിൽ മഞ്ഞുകട്ടകൾ ഉണ്ടെന്നാണ് കണക്കാക്കിയിരിക്കുന്നത്. കൂടാതെ ഇതിന്റെ ഉപരിതലത്തിൽ കാർബ്ബൺ ഡയോക്സൈഡിന്റെ സാന്നിദ്ധ്യവും തിരിച്ചറിഞ്ഞിട്ടുണ്ട്. ഫീബീയിൽ 50% പാറയാണെന്നു കണക്കാക്കിയിട്ടുണ്ട്. അതുകൊണ്ട് ഇത് സെന്റോറുകളിൽ നിന്നും പിടിച്ചെടുത്ത ഗ്രഹസമാന പദാർത്ഥമാണെന്ന(planetoid) നിരീക്ഷണവും ഉണ്ടായിട്ടുണ്ട്.

## അവലംബം

വർഗ്ഗം:ഉപഗ്രഹങ്ങൾ
വർഗ്ഗം:സൗരയൂഥം
വർഗ്ഗം:ശനിയുടെ ഉപഗ്രഹങ്ങൾ
പരിഷത്ത് ഭവൻ

കേരളത്തിൽ പ്രവർത്തിക്കുന്ന കേരള ശാസ്ത്ര സാഹിത്യ പരിഷത്ത് എന്ന സംഘടനയുടെ ഓഫീസുകളാണ് **പരിഷത്ത് ഭവൻ**.എല്ലാ ജില്ലകളിലും ഇത്തരം ഓഫീസുകൾ പ്രവർത്തിക്കുന്നുണ്ട്. ജില്ലാതല കൂടിച്ചേരലുകളും പ്രവർത്തനങ്ങളുടെ ആസൂത്രണവും ഇത്തരം പരിഷത്ത് ഭവനിൽ നടക്കുന്നു. പരിഷത്ത് പ്രസിദ്ധീകരിക്കുന്ന പുസ്തകങ്ങളുടെയും ഉത്പന്നങ്ങളുടെയും സംഭരണശാലയായും പരിഷത്ത് ഭവനുകൾ പ്രവർത്തിക്കുന്നു.
## പ്രധാന പരിഷത്ത് ഭവനുകൾ
#പരിഷത്ത് ഭവൻ തിരുവനന്തപുരം- കുതിരവട്ടം ലൈൻ, വഞ്ചിയൂർ ()
#പരിഷത്ത് ഭവൻ കോഴിക്കോട്- ചാലപ്പുറം
#പരിഷത്ത് ഭവൻ എറണാകുളം - എ.കെ.ജി റോഡ് ഇടപ്പിള്ളി
#പരിസര കേന്ദ്രം തൃശ്ശൂർ
#പരിഷത്ത് ഭവൻ കോട്ടയം - പുളിമൂട് ജങ്ക്ഷൻ (ഫോൺ 0481 2568643)
#പരിഷത്ത് ഭവൻ പത്തനംതിട്ട - കടമ്മനിട്ട റോഡ്, പത്തനംതിട്ട (ഫോൺ 0468 2228233)

## പ്രവർത്തനങ്ങൾ
ദൈനം ദിന സംഘടന പ്രവർത്തനങ്ങൾക്കുള്ള കേന്ദ്രമായും,പ്രസിദ്ധീകരണങ്ങളുടെ ആസ്ഥാനമായും മൂന്നു പരിഷത്ത് ഭവനുകൾ പ്രവർത്തിക്കുന്നു. പുസ്തകങ്ങൾ,പ്രസിദ്ധീകരണങ്ങൾ, ചൂടാറാപ്പെട്ടി, പുകയില്ലാത്ത അടുപ്പ്, ബയോ ഗ്യാസ് പ്ലാന്റ്, ഐ.ആർ.ടി.സി. ഉൽപ്പന്നങ്ങൾ, സോപ്പ് കിറ്റുകൾ എന്നിവ ഭവനുകളിലൂടെ വിൽപ്പന നടത്തുന്നു.ലൈബ്രറികൾ, പഠന കേന്ദ്രം, ഫിലീം ക്ലബ്ബ് തുടങ്ങിയവയും അനുബന്ധമായി പ്രവർത്തിക്കുന്നു.

വർഗ്ഗം:കേരളത്തിലെ സംഘടനകൾ
പൂക്കോടൻ പരൽ

പുൻടിയ്സ്  എന്ന കുടുംബത്തിലെ കേരളത്തിൽ മാത്രം കാന്നുന്ന ശുദ്ധജല മത്സ്യം ആണ് **പൂക്കോടൻ പരൽ**. ഇവ വയനാട് പൂക്കോട് തടാകത്തിൽ മാത്രമാണ്‌ കാണപ്പെടുന്നത്. ഇവ ഗുരുതരം ആയ വംശനാശത്തിന്റെ വക്കിൽ ആണ്. കേരളത്തിലെ തദ്ദേശീയ മത്സ്യം ആണ് ഇവ.

## അവലംബം

## പുറത്തേക്കുള്ള കണ്ണികൾ
#പൂക്കോടൻ പരൽ ചിത്രം
#പൂക്കോടൻ പരൽ ചിത്രം
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:പരലുകൾ
പി.വി. ഗംഗാധരൻ

കേരളത്തിൽ നിന്നുള്ള ചലച്ചിത്രനിർമ്മാതാവും വ്യവസായിയും രാഷ്ട്രീയ പ്രവർത്തകനുമായിരുന്നു **പി.വി. ഗംഗാധരൻ** എന്ന പറയരുകണ്ടി വെട്ടത്ത് ഗംഗാധരൻ (1943 - ഒക്ടോബർ 13, 2023). ഗൃഹലക്ഷ്മി പ്രൊഡക്ഷൻസ് എന്ന ബാനറിൽ ഇരുപതിലേറെ മലയാളചലച്ചിത്രങ്ങൾ ഇദ്ദേഹം നിർമ്മിച്ചിട്ടുണ്ട്. 1961-ൽ കോൺഗ്രസ്സിൽ ചേർന്ന ഇദ്ദേഹം 2005 മുതൽ എ.ഐ.സി.സി. അംഗമായിരുന്നു. കെ.ടി.സി. ഗ്രൂപ്പ് ഓഫ് കമ്പനീസ്, മാതൃഭൂമി എന്നിവയുടെ ഡയറക്ടർ കൂടിയായിരുന്നു ഇദ്ദേഹം.

## ജീവിതരേഖ
കെ.ടി.സി. ഗ്രൂപ്പ് ഓഫ് കമ്പനീസ് തുടങ്ങിയ പി.വി. സാമിയുടെയും മാധവി സാമിയുടെയും മകനായി കോഴിക്കോട് ജില്ലയിൽ 1943-ലാണ് പി.വി. ഗംഗാധരൻ ജനിച്ചത്..വ്യാപാരപ്രമുഖനും മാതൃഭൂമി മാനേജിങ് എഡിറ്ററുമായ പി.വി. ചന്ദ്രൻ മൂത്ത സഹോദരനാണ്. ഷെറിനാണ് ഭാര്യ. ഷെനൂഗ, ഷെഗ്ന, ഷെർഗ്ഗ എന്നിങ്ങനെ മൂന്ന് പെണ്മക്കളുണ്ട്. വാർദ്ധക്യസഹജമായ അസുഖങ്ങളെത്തുടർന്ന് ദീർഘകാലം ചികിത്സയിലായിരുന്ന ഗംഗാധരൻ, 2023 ഒക്ടോബർ 13-ന് രാവിലെ ആറരയോടെ കോഴിക്കോട്ടെ മെട്രോ ആശുപത്രിയിൽ വച്ച് അന്തരിച്ചു.

## നിർമ്മിച്ച ചലച്ചിത്രങ്ങൾ
* സുജാത (1977)
* മനസാ വാചാ കർമ്മണാ (1979)
* അങ്ങാടി (1980)
* അഹിംസ (1982)
* ചിരിയോ ചിരി (1982)
* കാറ്റത്തെ കിളിക്കൂട് (1983)
* ഇത്തിരി പൂവേ ചുവന്ന പൂവേ (1984)
* ഒഴിവുകാലം (1985)
* വാർത്ത (1986)
* ഒരു വടക്കൻ വീരഗാഥ (1989)
* എന്നും നന്മകൾ (1991)
* അദ്വൈതം (1992)
* ഏകലവ്യൻ (1993)
* തൂവൽക്കൊട്ടാരം (1996)
* കാണാക്കിനാവ് (1996)
* എന്ന് സ്വന്തം ജാനകിക്കുട്ടി (1998)
* വീണ്ടും ചില വീട്ടുകാര്യങ്ങൾ (1999)
* കൊച്ചു കൊച്ചു സന്തോഷങ്ങൾ (2000)
* ശാന്തം (2000)
* അച്ചുവിന്റെ അമ്മ (2005)
* യെസ് യുവർ ഓണർ (2006)
* നോട്ട്ബുക്ക് (2006)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1943-ൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 13-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:കേരളത്തിലെ വ്യവസായികൾ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:2023-ൽ മരിച്ചവർ
ഗോജിറാസോറസ്

മെക്സിക്കോയിൽ  നിന്നും ഫോസ്സിൽ ലഭ്യമായിട്ടുള്ള ഒരു തെറാപ്പോഡ വിഭാഗത്തിൽ പെടുന്ന ദിനോസറാണ് **ഗോജിറാസോറസ്**. ഇവ ജിവിച്ചിരുനത് ഏകദേശം 210 ദശ ലക്ഷം കൊല്ലങ്ങൾക്ക്  മുൻപ് അന്ത്യ ട്രയാസ്സിക് കാലത്ത് ആണ് എന്ന് അനുമാനിക്കുന്നു. ഈ കാലത്ത് നിന്നും ഉള്ളവയിൽ വെച്ചു സാമാന്യം വലിപ്പം ഉള്ള മാംസഭോജിയായ  ആയിരുന്നു ഇവ.

## പേര്
പേര് വരുന്നത്‌ ഒരു ജപ്പാനീസ്‌ വാക്കിൽ നിന്നും ആണ്. ഗോഡ്സില്ല (ゴジラ) ജപ്പാനീസ്‌ സിനിമയിൽ ഉള്ള ഒരു ഭീകര ജീവി ആണ് , ഇതിന്റെ ജാപ്പനീസ്  പേര്  ആണ് ഗോജിറ എന്നത്. പേരിന്റെ അർഥം ഗോഡ്സില്ല പല്ലി എന്നാണ്.

## ടൈപ്പ് സ്പെസിമെൻ
ടൈപ്പ് സ്പെസിമെൻ ഒരു ഭാഗികമായ തലയോട്ടി ആണ് , ഏകദേശം 150-200 കിലോ ഭാരവും , 18 അടി നീളവും ആണ് ഇവക്ക് എന്ന് കണക്കാക്കപ്പെടുന്നു.

## അവലംബം

വർഗ്ഗം:മാംസഭോജികളായ ദിനോസറുകൾ
വർഗ്ഗം:ട്രയാസിക് കാലത്തെ ദിനോസറുകൾ
ആർട്ടിസ്റ്റ് സുജാതൻ

കേരളത്തിലെ പ്രശസ്തനായ രംഗപടകലാകാരനാണ് **ആർട്ടിസ്റ്റ് സുജാതൻ.** 1967 മുതൽ ഈ രംഗത്ത് പ്രവർത്തിക്കുന്ന ഇദ്ദേഹം മൂവായിരത്തോളം നാടകങ്ങൾക്ക് രംഗപടമൊരുക്കിയിട്ടുണ്ട്.  മികച്ച രംഗപടത്തിനുള്ള കേരളസംസ്ഥാന നാടകപുരസ്കാരം, ആരംഭം മുതൽ തുടർച്ചയായി പതിനഞ്ചുതവണ സുജാതൻ നേടിയിരുന്നു. ഈ പുരസ്കാരം ഇതുവരെ മറ്റാർക്കും ലഭിച്ചിട്ടുമില്ല.  കെ.പി.എ.സി. പോലുള്ള പ്രമുഖ പ്രൊഫഷണൽ നാടകസംഘങ്ങൾക്കുവേണ്ടി പ്രവർത്തിച്ചിട്ടുള്ള ഇദ്ദേഹം നിരവധി അമേച്വർ നാടകങ്ങൾക്കുവേണ്ടിയും രംഗപടമൊരുക്കുന്നു.

1951 മേയ് 8-ന് ജനിച്ച  സുജാതൻ അച്ഛനായ ആർട്ടിസ്റ്റ് കേശവനൊപ്പം 1967-ൽത്തന്നെ രംഗപടമേഖലയിലെത്തി. 1973 മുതൽ സ്വതന്ത്രമായി രംഗപടമൊരുക്കാനാരംഭിച്ചു. കോട്ടയം നാഷണൽ തിയേറ്റേഴ്‌സിന്റെ *നിശാസന്ധി* എന്ന നാടകത്തിനു വേണ്ടിയാണ് സുജാതൻ ആദ്യമായി രംഗപടമൊരുക്കിയത്.

കോട്ടയം ജില്ലയിലെ വേളൂർ ആണ് സുജാതന്റെ സ്വദേശം.

## അവലംബം

വർഗ്ഗം:രംഗപടകലാകാരന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
എ.കെ. സാജൻ

മലയാളചലച്ചിത്രരംഗത്തെ ഒരു തിരക്കഥാകൃത്തും സംവിധായകനുമാണ് **എ.കെ. സാജൻ**. ഇരുപതിൽപ്പരം മലയാളചലച്ചിത്രങ്ങൾക്ക് തിരക്കഥ രചിച്ച ഇദ്ദേഹം 2002-ൽ പുറത്തിറങ്ങിയ സ്റ്റോപ് വയലൻസ് എന്ന ചിത്രത്തിലൂടെയാണ് സംവിധായകനായി അരങ്ങേറ്റം കുറിച്ചത്. ഇദ്ദേഹത്തിന്റെ സഹോദരനും തിരക്കഥാകൃത്തുമായ എ.കെ. സന്തോഷുമായി ചേർന്നാണ് ഇദ്ദേഹം മിക്ക തിരക്കഥകളും രചിച്ചത്.

## ചലച്ചിത്രങ്ങൾ
### തിരക്കഥ രചിച്ച ചലച്ചിത്രങ്ങൾ
* ബട്ടർഫ്ലൈസ്
* കാശ്മീരം
* മാണിക്യച്ചെമ്പഴുക്ക
* മിന്നാമിനുങ്ങിനും മിന്നുകെട്ട്
* സൂര്യപുത്രികൾ
* കുങ്കുമച്ചെപ്പ്
* മന്നാടിയാർ പെണ്ണിനു ചെങ്കോട്ട ചെക്കൻ
* ജനാധിപത്യം
* അനുരാഗക്കൊട്ടാരം
* സൂര്യപുത്രൻ
* മീനത്തിൽ താലികെട്ട്
* ക്രൈം ഫയൽ
* ഷാർജ ടു ഷാർജ
* അപരിചിതൻ
* ചിന്താമണി കൊലക്കേസ്
* ലങ്ക
* നാദിയ കൊലപ്പെട്ട രാത്രി
* റെഡ് ചില്ലീസ്
* ദ്രോണ 2010
* എം.ജി. റോഡ്
* കർണ്ണൻ
* അസുരവിത്ത്

### സംവിധാനം ചെയ്ത ചലച്ചിത്രങ്ങൾ
* സ്റ്റോപ് വയലൻസ്
* ലങ്ക
* പമ്പ
* അസുരവിത്ത്

## പുറത്തേക്കുള്ള കണ്ണികൾ
* 

വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാളചലച്ചിത്രസംവിധായകർ
മുസ്സോറസ്‌

സോറാപോഡോമോർഫ വിഭാഗത്തിൽ ഉൾപ്പെടുന്ന ഒരിനം ദിനോസർ ആയിരുന്നു **മുസ്സോറസ്‌**. ഇവയുടെ ഫോസ്സിൽ കണ്ടു കിട്ടിയിടുള്ളത് അർജന്റീനയിൽ നിന്നും ആണ്. പേരിന്റെ അർഥം എലി പല്ലി എന്ന് വരും ഇതിനു കാരണം. ഇവയുടെ കുഞ്ഞുങ്ങളുടെ ഫോസ്സിൽ മാത്രമേ ഇത് വരെ കണ്ടു കിട്ടിയിടുള്ളൂ എന്നത് കൊണ്ടാണു്. ഇവ ജീവിച്ചിരുന്നത് ട്രയാസ്സിക് കാലത്തിന്റെ അവസാന കാലഘട്ടത്തിലാണെന്ന് കരുതപ്പെടുന്നു. 

## പുറത്തേക്കുള്ള കണ്ണികൾ
* ''മുസ്സോറസ്‌ ദിനോ ഡാറ്റ 
വർഗ്ഗം:സസ്യഭോജികളായ ദിനോസറുകൾ
വർഗ്ഗം:ട്രയാസിക് കാലത്തെ ദിനോസറുകൾ
റെയ്നോൾഡ്സ് സംഖ്യ

ദ്രവബലതന്ത്രത്തിൽ ഒരു വസ്തുവിന്മേൽ പ്രവർത്തിക്കുന്ന ജഡത്വബലവും, ശാന്യബലവും തമ്മിലുള്ള അനുപാതത്തെ **റെയ്നോൾഡ്സ് സംഖ്യ** എന്ന് വിളിക്കുന്നു. ഈ ഒരു സങ്കൽപം ആദ്യമായി അവതരിപ്പിച്ചത് ജോർജ് ഗബ്രിയേൽ സ്റ്റോക്ക്‌സ് ആണ്. പിന്നീട് ഓസ്‌ബോൺ റെയ്നോൾഡ് ഇതിനെ വ്യാപകമായി ഉപയോഗപ്പെടുത്തി. 
## വിവരണം
ഒരു ദ്രവത്തിന്റെ ഒഴുക്കിനെ അതിൻറെ റെയ്നോൾഡ്സ് സംഖ്യയുടെ അടിസ്ഥാനത്തിൽ മൂന്ന് മേഘകളായി തരം തിരിക്കാം 
*ലാമിനാർ മേഖല - ഇവിടെ പൊതുവേ റെയ്നോൾഡ്സ് സംഖ്യ  കുറവായിരിക്കും 
*ട്രാൻസിഷൻ മേഖല - ഇവിടെ ഒഴുക്ക് ലമിനാറിൽ നിന്നും ടര്ബുലന്റ്റിലേക്ക് നീങ്ങുന്നു 
*ടര്ബുലന്റ്റ്‌ മേഖല - ഇവിടെ റെയ്നോൾഡ്സ് സംഖ്യ കൂടുതലായിരിക്കും 

ഒരു കുഴലിലൂടെ ഒഴുക്കുന്ന ദ്രവത്തിന്റെ റെയ്നോൾഡ്സ് സംഖ്യ
 
**Re=ρvD<sub>H</sub>/μ**
ഇവിടെ ρ ദ്രവത്തിന്റെ സാന്ദ്രത,v ഒഴുക്കിന്റെ വേഗം, DH ഹൈഡ്രോളിക് വ്യാസം, μ ഡയനാമിക് വിസ്കോസിറ്റി എന്നിങ്ങനെയാണ്.
## അവലംബം

 വർഗ്ഗം:സംഖ്യകൾ
നൂറി

ഹരിയാനയിലെ കർണ്ണാൽ ആസ്ഥാനമായ എൻ.ഡി.ആർ.ഐ (നാഷണൽ ഡെയറി റിസേർച്ച് ഇൻസ്റ്റിറ്റ്യൂട്ട്)യുടെ ക്ലോണിംഗ് സാങ്കേതികസഹായത്തോടെ സൃഷ്ടിക്കപ്പെട്ട ആട്ടിൻകുട്ടിയാണ് **നൂറി**. അറബി ഭാഷയിൽ പ്രകാശം എന്നർത്ഥം വരുന്ന വാക്കാണ് നൂറി. 2012 മാർച്ച് 9 നാണ് ശ്രീനഗറിനടുത്തുള്ള ഷെർ-ഇ-കശ്മീർ യൂണിവേഴ്സിറ്റിയിലെ ഗവേഷകർ നൂറിയെ സൃഷ്ടിച്ചത്.
## നൂറിയുടെ പ്രാധാന്യം
ഹിമാലയത്തിന്റെ ഉയർന്ന വിതാനങ്ങളിൽ മാത്രം കാണപ്പെടുന്നതും പഷ്‌മിന എന്നുപേരുള്ളതുമായ ആട്ടിൻവർഗ്ഗത്തിൽ നിന്നാണ് നൂറിയെ സൃഷ്ടിച്ചത്. അന്തർദ്ദേശീയവിപണിയിൽ കാശ്മീരിന്റെ ഉത്പന്നമായി അറിയപ്പെടുന്ന പഷ്‌മിന കമ്പളങ്ങൾ നിർമ്മിക്കുന്നത് പഷ്‌മിന ആടുകളുടെ രോമാവരണത്തിൽ നിന്നാണ്. ഇവയുടെ എണ്ണം ഇന്ന് ക്രമാതീതമായി കുറഞ്ഞുവരുന്നു. വംശശുദ്ധി നിലനിൽക്കുന്ന പഷ്‌മിന ആടുകളുടെ എണ്ണത്തിലും കാര്യമായ കുറവുണ്ടാകുന്നതിനാൽ അവയുടെ വംശനാശം തടയുക എന്നത് നൂറി ആടുകളുടെ ക്ലോണിംഗിന് കാരണമായി.

## മറ്റുപേരുകൾ
ലഡാക്കിലെ ചാങ്താങ് മേഖലയിൽ കാണപ്പെടുന്ന ചാങ്താങ്ങി ആടുകളും പഷ്‌മിന ആടുകളും ഒന്നാണ്. *Capra hircus laniger* എന്നാണ് ഇവയുടെ ശാസ്ത്രീയനാമം.
## സാങ്കേതികത
നൂറിയുടെ ക്ലോണിംഗിന് പഷ്മിന ആടിന്റെ ചെവിയിലെ കോശങ്ങളായ സൊമാറ്റിക് കോശങ്ങളെത്തന്നെയാണ് ഉപയോഗിച്ചിട്ടുള്ളത്. എന്നാൽ ഈ കോശങ്ങളിൽ നിന്ന് മർമ്മത്തെ നീക്കം ചെയ്യുന്ന പ്രവർത്തനം നടത്തിയത് അതിസൂക്ഷ്മചലനങ്ങൾ പോലും സാദ്ധ്യമാക്കുന്ന ഒരു കത്തി ഉപയോഗിച്ചാണ്. അതിനാൽ ഹസ്തനിയന്ത്രിത ക്ലോണിംഗ് എന്ന് ഇതറിയപ്പെടുന്നു.
## അവലംബം


വർഗ്ഗം:ക്ലോണിങ്ങിലൂടെ ജനിച്ച ജന്തുക്കൾ
ഭാരതി

**[[ദക്ഷിൺ ഗംഗോത്രി]], [[മൈത്രി ഗവേഷണകേന്ദ്രം]] **എന്നീ പര്യവേക്ഷണ കേന്ദ്രങ്ങൾക്കുശേഷം അന്റാർട്ടിക്കയിൽ പ്രവർത്തനമാരംഭിച്ച മൂന്നാമത്തെ ഇന്ത്യൻ പര്യവേക്ഷണ കേന്ദ്രമാണ് **ഭാരതി** . 2012 മാർച്ച് 18 നാണ് തുടക്കമിട്ട പ്രവർത്തനങ്ങളുടെ ഔപചാരിക ഉദ്ഘാടനം അന്റാർട്ടിക്കയിലെ വേനൽക്കാലമായ നവംബർ 2012 ന് പ്രതീക്ഷിക്കുന്നു. ഭൗമചരിത- സമുദ്രശാസ്ത്രപഠനങ്ങൾക്കായാണ് ഭാരതി നിർമ്മിക്കപ്പെട്ടിരിക്കുന്നത്. 2011 ഒക്ടോബർ 26ന് യാത്ര തിരിച്ച ഇന്ത്യയുടെ 30-ാമത് അന്റാർട്ടിക്ക പര്യവേക്ഷണസംഘമാണ് ഇതിന്റെ പ്രവർത്തനങ്ങൾക്ക് അവസാന രൂപം നൽകുന്നത്.

1984 ൽ പ്രവർത്തിച്ചു തുടങ്ങിയ ദക്ഷിണഗംഗോത്രി ഇപ്പോൾ പ്രവർത്തിക്കുന്നില്ല.മഞ്ഞിൽ മൂടിപ്പോയ ഈ കേന്ദ്രം രണ്ടാമത്തെ കേന്ദ്രമായ മൈത്രി പ്രവർത്തിച്ചു തുടങ്ങി ഒരു വർഷത്തിനു ശേഷം 1990 ൽ പ്രവർത്തനം നിർത്തി.   ഇതിപ്പോൾ സൂക്ഷിപ്പ് കേന്ദ്രമാണ്.

അന്റാർട്ടിക് വൃത്തത്തിൽ ഒന്നിൽ കൂടുതൽ ഗവേഷണ സ്ഥാപനങ്ങളുള്ള ഒൻപത് രാജ്യങ്ങളിൽ ഒന്നാണ്, ഭാരതം.അർജന്റീന, ആസ്ത്രേലിയ, ചൈന, ചിലി, ഫ്രാൻസ്, റഷ്യ, ബ്രിട്ടൻ, അമേരിക്ക എന്നിവയാണ് മുറ്റുള്ളവ.

## സ്ഥാനം
കിഴക്കേ അന്റാർട്ടിക്കയിൽ 69 ഡിഗ്രി തെക്കും 76 ഡിഗ്രി കിഴക്കുമായ് ലാർസെമാൻ പർവ്വതഭൂമിയിലെ സ്ട്രോർനെസ്, ബ്രോക്നെസ്സ് എന്നീ മുനമ്പുകൾക്കിടയിൽ ഭാരതി സ്ഥിതി ചെയ്യുന്നു. സമുദ്രനിരപ്പിൽ നിന്നും 90 മീറ്ററോളം ഉയർന്ന പാറക്കെട്ടുകൾക്കുമുകളിലായാണ് ഭാരതി നിർമ്മിക്കപ്പെട്ടിരിക്കുന്നത്. രണ്ടാമത്തെ പര്യവേക്ഷണകേന്ദ്രമായ മൈത്രിയിൽ നിന്നും ഭാരതിയിലേയ്ക്ക് 3000 കിലോമീറ്റർ ദൂരമുണ്ട്.

## വാർത്താവിനിമയം
ഭാരതിയിൽ നിന്നുള്ള അതിവേഗ ഉപഗ്രഹ റോ ഡാറ്റ(raw data)കൾ ഹൈദ്രാബാദിലുള്ള ദേശീയ വിദൂര സംവേദന കെന്ദ്ര(National Remote Sensing Centre –NRSC) ത്തിൽ തത്സമയം എത്തും. അതിഉനുള്ള പ്രവർത്തനങ്ങൾ നടത്തിയത് ഇലക്ട്രോണിക് കോർപറേഷൻ ഓഫ് ഇന്ത്യ ലിമിറ്റഡ് (ECIL) ആണ്. 

ഭരതത്തിന്റെ അന്റാർട്ടിക്കയിലെ രണ്ടാമത്തെ ഗവേഷണകേന്ദ്രവും നാഷണൽ സെന്റർ ഫോറ് അന്റാര്ട്ടി ക് അന്റ് ഓഷൻ റിസർച്ച്  (NCAOR) മായുള്ള വാർത്താ വിനിമയ സൌകര്യം 2007 ൽ ഒരുക്കിയതും ECIL ആണ്'

## ഭൗതികസൗകര്യങ്ങൾ
25 പേർക്ക് ഒരേസമയം ഒരുമിച്ചുതാമസിക്കാവുന്ന ഇരുനില കെട്ടിടമാണിത്. തണുപ്പുകാലത്ത് -40 ഡിഗ്രി സെൽഷ്യസും വേനൽക്കാലത്ത് 0 ഡിഗ്രി സെൽഷ്യസും അനുഭവപ്പെടുന്ന ഈ പ്രദേശത്ത് ശൈത്യകാലത്ത് 15 പേരെ മാത്രമാണ് ഉൾക്കൊള്ളാനാവുക.

ജർമനിയിൽ നിർമിച്ച 6562 ച.അടി വിസ്തൃതിയുള്ളതും 1000 മെട്രിക് ടൺ ഭരം വരുന്നതുമായ കെട്ടിടം അന്റാർടിക്കയിൽ വച്ച് കൂട്ടിയോജിപ്പിക്കുകയാണ് ഉണ്ടായത്. .134 കൂട്ടിയോജിപ്പിച്ചാണ് ഈ കേന്ദ്രം നിർമ്മിച്ചിരിക്കുന്നത്. 25 വർഷത്തെ ആയുസ്സാണ് ഇതിനു കണക്കാക്കിയിട്ടുള്ളത്. പരമ്പര്യേതര ഊർജ്ജമാണ് ഇവിടെ ഉപയോഗിക്കുന്നത്.   

## ചിത്രശാല

## അവലംബം
*http://www.nsf.gov/pubs/1997/antpanel/4past.htm 

## പുറത്തേക്കുള്ള കണ്ണികൾ
വർഗ്ഗം:ഗവേഷണസ്ഥാപനങ്ങൾ
ബറാബ

ആസ്ട്രേലിയയിൽ നിന്ന് ഇന്ത്യയിലെത്തിയ പഴവർഗ്ഗച്ചെടിയാണ് Clusiaceae കുടുംബത്തിൽ ഉൾപ്പെടുന്ന **ബറാബ** . ഇംഗ്ലീഷിൽ **Lemon drop mangosteen** എന്ന് ഇത് അറിയപ്പെടുന്നു. ആറടി ഉയരത്തിൽ ഭൂമിയ്ക്ക് ലംബമായി ശാഖകൾ നിർമ്മിച്ച് വളരുന്ന ഈ ചെറുസസ്യം പച്ചനിറത്തിൽ ഇടതൂർന്ന ഇലകളെ വഹിക്കുന്നു. നാലാം വർഷം മുതൽ കായ്ഫലം നൽകുന്ന ഇവ വീട്ടുവളപ്പുകൾക്ക് ഏറെ യോജിച്ച പഴവർഗ്ഗസസ്യമാണ്.ബറാബ നല്ലൊരു അലങ്കാര ചെടി കൂടിയാണ്. വെളുത്ത പൂക്കൾ നവംബർ മാസത്തോടെ വിരിയുന്നു. ഒരു ഞെട്ടിൽത്തന്നെ രൂപപ്പെടുന്ന മൂന്നുകായകൾക്കോരോന്നിനും നെല്ലിയ്ക്കാ വലിപ്പമുണ്ട്. പഴുത്തവയ്ക്ക് മഞ്ഞനിറമാണുള്ളത്. പുറംതൊലി നീക്കുമ്പോൾ കാണുന്ന മാംസളമായ പൾപ്പ് നിരവധി പോഷകാംശങ്ങൾ ഉൾക്കൊള്ളുന്നതാണ്. പഴങ്ങൾക്കുള്ളിലെ ചെറിയവിത്തുകൾ ശേഖരിച്ച് മണൽ നിറച്ച സഞ്ചികളിൽ പാകി മുളപ്പിച്ചാൽ മഴക്കാലാരംഭത്തോടെ തോട്ടത്തിൽ പറിച്ചുനട്ട് നാലുവർഷങ്ങൾക്കുള്ളിൽ വിളവെടുക്കാം.കൂടാതെ ഗ്രാഫ്റ്റിംങ്ങ് വഴിയും പുതിയ തൈകൾ ഉത്പാദിപ്പിച്ചെടുക്കാം. ധാരാളം വെയിലും അർദ്ധ തണലിലും ഈ ചെടി വളർന്ന് വിളവ്‌ നൽകുന്നു.

ലഘുചിത്രം|ബറാബ Lemondrop mangosteen
## അവലംബം

വർഗ്ഗം:സസ്യങ്ങൾ
വർഗ്ഗം:ഫലവൃക്ഷങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
ജോസേട്ടന്റെ ഹീറോ

കെ.കെ. ഹരിദാസ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ജോസേട്ടന്റെ ഹീറോ***. അനൂപ് മേനോൻ, കൃതി കപൂർ എന്നിവരാണ് ഈ ചിത്രത്തിലെ നായികാനായകൻമാർ. കലാഭവൻ അൻസാർ, സത്യൻ കോലങ്ങാട് എന്നിവരാണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്.

## താരനിര

## പാട്ടരങ്ങ്
*വരികൾ:റഫീക്ക് അഹമ്മദ്
*ഈണം:  സാജൻ കെ. റാം

## പരാമർശങ്ങൾ

## പുറത്തേക്കുള്ള കണ്ണികൾ
* 
* ജോസേട്ടന്റെ ഹീറോ  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അനൂപ് മേനോൻ അഭിനയിച്ച ചലച്ചിത്രങ്ങൾ
വർഗ്ഗം:ഹരിദാസ് സംവിധാനം ചെയ്ത ചലച്ചിത്രങ്ങൾ
തോപ്രാംകുടി

ഇടുക്കി ജില്ലയിലെ പ്രകൃതിസൗന്ദര്യത്താൽ അനുഗ്രഹിക്കപ്പെട്ട ഒരു കാർഷിക മേഖലയും,ഇടുക്കിയിലെ ഒരു ചെറു പട്ടണവും, സുഗന്ദവ്യഞ്ജനങ്ങളുടെ ഒരു പ്രധാന വിപണിയും കൂടിയാണ് **തോപ്രാംകുടി.** 

കൃഷിയാണ് ഇവിടത്തെ ജനങ്ങളുടെ പ്രധാന തൊഴിൽ. ഏലം, കുരുമുളക്‌, ജാതി, തേയില, കാപ്പി, ഗ്രാമ്പു എന്നിവ ഇവിടെ കൃഷിചെയ്യുന്നു. ഇവിടെ വിളയുന്നവ കാർഷികചന്തകളിലൂടെ കർഷർ തന്നെ വിളകൾ വിറ്റഴിക്കുന്നു. കേരളത്തിൻറെ ദൈനംദിന പച്ചക്കറി സുഗന്ധവ്യഞ്ജന ആവശ്യങ്ങളിൽ തോപ്രാംകുടിയും ഈ നാട്ടിലെ കർഷകരും അവരുടേതായ സ്ഥാനം വഹിക്കുന്നു. കുറച്ചു കാലങ്ങളായി മലയാള സിനിമക്കാരുടെ ഇഷ്ട ലൊക്കേഷൻ കൂടിയാണ് ഈ പ്രേദേശം.

## പ്രധാന ആരാധനാലയങ്ങൾ
* വി.മരിയഗോരൊതി പള്ളി
* സെന്റ്. ജോസഫ് ചർച്ച് (മുത്തപ്പൻപള്ളി)
* ശ്രീ ധർമശാസ്താ ക്ഷേത്രം
* ശ്രീ മഹാദേവ ക്ഷേത്രം
സോളിഡ് സ്റ്റേറ്റ് പോളിമറൈസേഷൻ

ഖരാവസ്ഥയിലുളള ഏകകങ്ങളേയോ പ്രിപോളിമറുകളേയോ  പോളിമറീകരിക്കുന്ന രീതിയാണ്  **സോളിഡ് സ്റ്റേറ്റ് പോളിമറൈസേഷൻ** തുടക്കത്തിൽ  ഖരാവസ്ഥയിലുളള അക്രിലമൈഡ്,  എഥിലീൻ ഗ്ലൈക്കോൾ ഡൈമിഥാക്രിലേറ്റ് എന്നീ ഏകകങ്ങളെ അയണീകരണ ശേഷിയുളള പ്രസരങ്ങൾ ( ionizing radiation) ഉപയോഗിച്ച് പോളിമറീകരിക്കാനുളള ശ്രമങ്ങളാണ് നടന്നത്. . ബഹുമുഖഭേദഗതികളോടെ ഈ പ്രക്രിയ ഇപ്പോൾ പോളിയെസ്റ്റർ, പോളിഅമൈഡ്, പോളികാർബണേറ്റ് എന്നിവ നിർമ്മിക്കാനും ഉതകുന്നു.  , 

## അവലംബം


## പുറംകണ്ണികൾ
#
#Fundamental Modeling of Solid-State Polymerization Process Systems for Polyesters and Polyamides
#Solid State Polymerization Process,US Patent 371862

വർഗ്ഗം:രസതന്ത്രം
വർഗ്ഗം:പോളിമറുകൾ
എയറോഫോയിൽ

വിമാനചിറകിന്റെയോ പ്രോപെല്ലർ, റോട്ടർ,ഫാൻ തുടങ്ങിയവയുടെ ബ്ലേഡിന്റെയൊ  പരിച്ഛേദ ഘടനക്ക് **എയറോഫോയിൽ** എന്ന് പറയുന്നു. അമേരിക്കൻ ഇംഗ്ലീഷിൽ ഇതിനെ എയർഫോയിൽ എന്ന് വിളിക്കുന്നു. 

ചിറക്‌ അല്ലെങ്കിൽ ബ്ലേഡ് വായുവിലൂടെ നീങ്ങുംപ്പോൾ വായു പ്രവാഹം രണ്ടായി മുറിഞ്ഞു അവയുടെ മുകളിലൂടെയും താഴെകൂടെയും പോകുന്നു. ഇതിൽ മുകളിലൂടെയുള്ള പ്രവാഹത്തിന്റെ വേഗത കൂടാൻ സഹായകമാകുന്ന രീതിയിലാണ് എയറോഫോയിൽ ആകൃതി. ഇത് മുകളിലെ മർദം കുറയ്ക്കും. ചിറകിൽ ഒരു ഉയർത്തൽ ബലം നൽകാൻ ഇത് കാരണമാകുന്നു.  

വായുപ്രവാഹത്തെ നേരിടുന്ന അറ്റത്തെ ലീഡിംഗ് എഡ്ജ് എന്നും പിറകിലുള്ള അറ്റത്തെ ട്രെയിലിംഗ് എഡ്ജ് എന്ന്, വിളിക്കും. ഇവ തമ്മിൽ ബന്ധിപ്പിക്കുന്ന രേഖയാണ് കോർട് ലൈൻ. മുകളിലെയും താഴത്തെയും പ്രതലങ്ങളുടെ മധ്യബിന്ദുകൾ യോജിപിച്ചാൽ കിട്ടുന്ന രേഖയാണ് കെമ്പർ ലൈൻ. 

കോർട് ലൈനും വായു പ്രവാഹവും തമ്മിലുള്ള കോൺ ആണ് ആംഗിൾ ഓഫ് അറ്റാക്ക്‌. തിൻ എയ്റോഫോയിൽ തിയറി  ഒരു എയ്റോഫോയിലിൽ ഉണ്ടാകുന്ന ഉയർത്തൽ ബലത്തെ അതിന്റെ ആംഗിൾ ഓഫ് അറ്റാക്കും ആയി ബന്ധിപ്പിക്കുന്നു.

## എയറോഫോയിൽ നാമകരണം
നാസയുടെ മുൻഗാമിയായിരുന്ന നാഷണൽ എട്വ്‌വൈസറി കമ്മിറ്റി ഫോർ എയ്റോനോട്ടിക്സ് (നാക്ക) എയറോഫോയിൽ ആകൃതികളെ പറ്റി വിശദമായി പഠിക്കയും അവയുടെ പ്രത്യേകതകൾ രേഖപെടുത്തുകയും ചെയ്തു. ഇതിനായി അവർ ഉപയോഗിച്ച നാമകരണ രീതി ഇന്ന് ഒരു സ്റ്റാൻഡേർഡ് ആയി അംഗീകരിച്ചു. 

### നാക്ക നാല് അക്ക ശ്രേണി
നാക്കയുടെ ടെക്നിക്കൽ റിപ്പോർട്ട്‌ നമ്പർ 420 നാല് അക്ക ശ്രേണിയെ പറ്റി വിശദീകരിച്ചിരിക്കുന്നു. ഇതിൻ പ്രകാരം എയറോഫോയിലിനെ നാല് ആക്കൽ ഉപയോഗിച്ച് സൂചിപിക്കുന്നു
*ആദ്യ അക്കം അതിന്റെ പരമാവധി കെമ്പറിനെ കോർട് നീളത്തിന്റെ ശതമാനത്തിൽ പറയുന്നു.
*രണ്ടാമത്തെ അക്കം പരമാവധി കേംബ്ർ ഉള്ള സ്ഥലവും ലീഡിംഗ് എട്ജും തമ്മിലുള്ള ദൂരം കോർട് നീളത്തിന്റെ ദശമാനത്തിൽ രേഖപെടുത്തുന്നു
*അവസാനത്തെ രണ്ടു അക്കങ്ങൾ പരമാവധി വീതി പറയുന്നു
ഉദാഹരണത്തിന് NACA 2315 എന്ന എയറോഫോയിലിന്റെ പരമാവധി കേംബ്ർ അതിന്റെ കോർട് നീളത്തിന്റെ 2% ആണ്. ഈ പരമാവധി കേംബ്ർ ലീഡിംഗ് എട്ജിൽ നിന്നും 
കോർട് നീളത്തിന്റെ 31% ദൂരത്തു സ്ഥിതി ചെയ്യുന്നു. ഇതിന്റെ പരമാവധി വീതി കോർട് നീളത്തിന്റെ 15% ആണ്. 

### നാക്ക അഞ്ച് അക്ക ശ്രേണി
കൂടുതൽ സങ്കീർണ്ണമായ എയറോഫോയിൽ ആകൃതികൾ നാക്ക അഞ്ച് അക്ക ശ്രേണി ഉപയോഗിച്ച് പറയുന്നു. 
*ആദ്യ അക്കത്തെ ൦.15 കൊണ്ട് ഗുണിക്കുമ്പോൾ ഡിസൈൻ ലിഫ്റ്റ്‌ കോഎഫിഷന്റ്റ്‌ ലഭിക്കും
*രണ്ടും മൂന്നും അക്കങ്ങൾ 2 കൊണ്ട് ഗുണിക്കുമ്പോൾ  പരമാവധി കേംബ്ർ ഉള്ള സ്ഥലവും ലീഡിംഗ് എട്ജും തമ്മിലുള്ള ദൂരം കോർട് നീളത്തിന്റെ ശതമാനത്തിൽ ലഭിക്കും
*നാലും അഞ്ചും അക്കങ്ങൾ പരമാവധി വീതി  കോർട് നീളത്തിന്റെ ശതമാനത്തിൽ പറയുന്നു

### നക്ക ആറു അക്ക ശ്രേണി
ആറക്കശ്രേണി പ്രധാനമായും ലമിനാർ എയരോഫോയിലുക്കൾക്ക് ഉപയോഗിക്കുന്നു. 

## അവലംബം

വർഗ്ഗം:വിമാന എഞ്ചിനുകൾ
പോളിമെറേയ്സ് ചെയിൻ റിയാക്ഷൻ

അഭിലഷണീയഗുണങ്ങളുള്ള ഒരു ഡി.എൻ.ഏ തന്മാത്രയുടെ ആവശ്യാനുസരണമുള്ള പകർപ്പുകൾ നിർമ്മിക്കാനുള്ള സാങ്കേതികവിദ്യയാണ് **പി.സി.ആർ** അഥവാ **പോളിമെറേയ്സ് ചെയിൻ റിയാക്ഷൻ**. 1984 ൽ ക്യാരി മുള്ളിസ് ആണ് ഇത് വികസിപ്പിച്ചെടുത്തത്. ഡി.എൻ.ഏ ആംപ്ലിഫിക്കേഷൻ എന്നും ഇത് അറിയപ്പെടുന്നു. ജീൻ സീക്വൻസിങ്ങിനും ജീൻ വിശകലനത്തിനും ജനിതക ഫിംഗർപ്രിന്റ് പരിശോധനയ്ക്കും പകർച്ചവ്യാധികളുടെ കണ്ടെത്തലിനും ഡി.എൻ.എ യുടെ പരിണാമപരമായ അപഗ്രഥനത്തിനും ഈ സാങ്കേതികവിദ്യ വ്യാപകമായി ഉപയോഗിക്കുന്നു. 
## അടിസ്ഥാനതത്വം
രണ്ടിഴകളുള്ള ഡി.എൻ.ഏ തന്മാത്രയെ വെവ്വേറെ ഇഴകളാക്കിയശേഷം ഒരു പ്രൈമർ ഡി.എൻ.ഏയോട് കൂട്ടിച്ചേർത്ത് കൂടുതൽ ഡി.എൻ.ഏ തന്മാത്രകളെ സൃഷ്ടിക്കുകയാണ് ചെയ്യുന്നത്. 
## ഘട്ടങ്ങൾ
### ഡീനാച്ചുറേഷൻ
95 ഡിഗ്രി സെന്റീഗ്രേഡിൽ ഒരു മിനിറ്റോളം ചൂടാക്കുക വഴി ഡി.എൻ.ഏ തന്മാത്രയുടെ ഇഴകൾ വേർപെടുന്നു. 
### റീനാച്ചുറേഷൻ
മിശ്രിതത്തെ 55 ഡിഗ്രി സെന്റീഗ്രേഡിലേയ്ക്ക് പതിയെ ഊഷ്മനില താഴ്ത്തുന്നു. ഇവയ്ക്ക് അനുപൂരകമായ അൻപതിൽത്താഴെ ന്യൂക്ലിയോടൈഡുകളുള്ള പ്രൈമറുകൾ നിർമ്മിക്കുന്നു. നാലുതരം ഡിഓക്സിട്രൈന്യൂക്ലിയോടൈഡുകളെ ടാക് (taq) പോളിമെറേയ്സ് രാസാഗ്നിയോടൊപ്പം വേർപെട്ട ഡി.എൻ.ഏ തന്മാത്രകളോടൊപ്പം ചേർക്കുന്നു. താപനില ഉയർത്തി 72 ഡിഗ്രി സെൽഷ്യസാക്കുന്നു. 90 ഡിഗ്രിയിലും നശിച്ചുപോകാത്ത Taq DNA Polymerase എന്ന രാസാഗ്നി Thermus aquaticus എന്ന, ചുടുനീരുറവകളിൽ വസിക്കുന്ന ബാക്ടീരിയത്തിൽ നിന്ന് വേർതിരിച്ചെടുക്കുന്നതാണ്.
### ഡി.എൻ.ഏ നിർമ്മാണം
തുടർന്നുള്ള രണ്ടുമുതൽ അഞ്ചുവരെ മിനിറ്റുകൾക്കുള്ളിൽ ഈ പ്രൈമറുകൾക്കൊപ്പിച്ച് അനുപൂരകരീതിയിൽ വേർപെട്ട ഡി.എൻ.ഏ തന്മാത്രകൾ ബെയ്സ് ജോടികൾ ഉണ്ടാക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:തന്മാത്രാജീവശാസ്ത്രം
പ്ലാസ്‌മിഡ്

പകരം=|ലഘുചിത്രം|290x290ബിന്ദു|പ്ലാസ്‌മിഡ്
ചിലയിനം ബാക്ടീരിയങ്ങളിൽ സ്വതേയുള്ള ജനിതകക്രോമസോം കൂടാതെ കോശദ്രവ്യത്തിൽ കാണപ്പെടുന്ന ചെറിയ, വൃത്താകൃതിയുള്ള അടഞ്ഞ ഡി.എൻ.ഏ തന്മാത്രകളാണ് **പ്ലാസ്‌മിഡുകൾ**.ഇവയ്ക്ക് സ്വയം വിഭജനശേഷിയുണ്ട്. രണ്ട് ഇഴകളുള്ള ഈ തന്മാത്രകളിൽ 1 മുതൽ 1000 ത്തിലധികം കിലോബെയ്സ് ജോടികൾ കാണപ്പെടുന്നു.1952 ൽ ജോഷ്വാ ലെഡർബർഗ് ആണ് ഈ പേരുനൽകിയത്.

## പ്ലാസ്‌മിഡുകളുടെ വിതരണം
അർക്കിയ, ബാക്ടീരിയ, യൂക്കാരിയ എന്നീ മൂന്നു ഡൊമെയിനുകളിലും ഉള്ള ജീവികളിൽ പ്ലാസ്‌മിഡുകൾ നിലനിൽക്കുന്നുണ്ട്. Entamoeba histolytica, യീസ്റ്റ് എന്നീ യൂക്കാരിയോട്ടുകളിലും ഇവ കാണപ്പെടുന്നു. തലമുറകൾ കഴിഞ്ഞാലും ഒരു ജീവിവർഗ്ഗത്തിലെ പ്ലാസ്‌മിഡുകളുടെ എണ്ണത്തിൽ മാറ്റം വരുന്നില്ല.സാധാരണയായി ബാക്ടീരിയങ്ങളുടെ ഡി.എൻ.ഏയുടെ 0.5% മുതൽ 5.0% വരെ പ്ലാസ്‌മിഡുകൾ കാണപ്പെടുന്നു.സ്ട്രെപ്റ്റോമൈസസ് പോലുള്ള ജീവികളിൽ ലീനിയർ പ്ലാസ്മിഡുകളുണ്ട്.ഏറ്റവും സാധാരണയായി കാണപ്പെടുന്ന ഒരു പ്ലാസ്മിഡാണ് pBR322. ഈ.കോളി ബാക്ടീരിയയുടെ ശരീരത്തിലാണിത് കാണപ്പെടുന്നത്. ഇതിന് 4361 ബേയ്സ് ജോടിയുണ്ട്.

## വർഗ്ഗീകരണം
കൈമാറ്റം ചെയ്യപ്പെടാവുന്ന തരത്തിൽ ജീനുകളുണ്ടെങ്കിൽ കോൺജുഗേറ്റീവ് എന്നും ഇല്ലെങ്കിൽ നോൺ-കോൺജുഗേറ്റീവ് എന്നും ഇവയെ തരംതിരിക്കാം. കോശങ്ങളിൽ ഒന്നോ രണ്ടോ  പ്ലാസ്മി‌ഡുകളേ ഉള്ളൂ എങ്കിൽ അവയെ സ്ട്രിൻജന്റ് (Stringent) പ്ലാസ്‌മിഡ് എന്നും എണ്ണം വളരെക്കൂടുതലുണ്ടെങ്കിൽ റിലാക്സ്ഡ് (Relaxed) പ്ലാസ്‌മിഡ് എന്നും വിളിക്കുന്നു. എഫ്-പ്ലാസ്മിഡുകൾക്ക് അവയെത്തന്നെ ഒരു കോശത്തിൽ നിന്നും മറ്റൊരു കോശത്തിലേയ്ക്ക് ജീനുകൾ കൈമാറ്റം ചെയ്യാൻ കഴിയും. ആർ-പ്ലാസ്മിഡുകൾ ആന്റിബയോട്ടിക്കുകളെ പ്രതിരോധിക്കുന്ന ജീനുകളെ ഉൾക്കൊള്ളുന്നവയാണ്. മറ്റ് പ്ലാസ്മിഡുകളെ നശിപ്പിക്കുന്ന പ്രോട്ടീനുകൾ ഉൽപ്പാദിപ്പിക്കുന്ന കോൾ (Col) പ്ലാസ്മിഡുകളും ടൊളുവിൻ, സാലിസിലിക്കാസിഡ് എന്നിവയെ നശിപ്പിക്കുന്ന ഡീഗ്രഡേറ്റീവ് പ്ലാസ്മിഡുകളും ബാക്ടീരിയയെ രോഗകാരിയാക്കുന്ന വിറുലന്റ് പ്ലാസ്മിഡുകളുമുണ്ട്.
## നാമകരണം

ഇംഗ്ലീഷിലെ *p* എന്ന അക്ഷരമാണ് സാധാരണയായി പ്ലാസ്മിഡുകളെ കുറിക്കാൻ ഉപയോഗിക്കുന്നത്. തുടർന്ന് ഗവേഷകന്റെ പേരിന്റെ ആദ്യാക്ഷരങ്ങളും തുടർന്ന് കൃത്യമായ ഒരു നമ്പരും നൽകുന്നു. ബോളിവാറും റൊഡ്രിഗ്വസും കണ്ടെത്തിയ പ്ലാസ്മിഡാണ് pBR322. ചിലപ്പോൾ കണ്ടെത്തിയ പ്രദേശമോ പരീക്ഷണശാലയോ പേരിലുൾപ്പെടാറുണ്ട്. pUC എന്നത് യൂണിവേഴ്സിറ്റി ഓഫ് കാലിഫോർണിയയിൽ കണ്ടെത്തപ്പെട്ടതാണ്.
## പ്രാധാന്യം
പ്ലാസ്മിഡുകളെ ജനിതകഎഞ്ചിനീയറിംഗിൽ വെക്ടറുകൾ എന്ന ജീൻ വാഹകരായി ഉപയോഗിക്കുന്നു. ആവശ്യാനുസരണം വിഭജിക്കുവാനും പ്രത്യേക സന്ദർഭങ്ങളിൽ ആവശ്യമായ മാംസ്യതന്മാത്രകളെ ഉത്പാദിപ്പിക്കുവാനും ഇവയ്ക്ക് കഴിവുണ്ട്. ജനിതകഎഞ്ചിനീയറിംഗിനുപയോഗിക്കുന്ന അഭിലഷണീയ ജീനിനെ പ്ലാസ്മിഡിൽ ഉൾപ്പെടുത്തിയശേഷം അവയെ ബാക്ടീരിയയിലേയ്ക്ക് കടത്തുന്നു. പിന്നീട് ആവശ്യാനുസരണം ബാക്ടീരിയയെ ഉപയോഗിക്കുന്നു. ജീൻ തെറാപ്പിയിലും പ്ലാസ്മിഡുകളെ വ്യാപകമായി ഉപയോഗിക്കുന്നു. മനുഷ്യജനിതകഘടനയിലേയ്ക്ക് അഭിലഷണീയജീനുകളെ തിരുകിക്കയറ്റാനായി ഇവ വ്യാപകമായി ഉപയോഗത്തിലുണ്ട്.

## അവലംബം

വർഗ്ഗം:തന്മാത്രകൾ
വർഗ്ഗം:തന്മാത്രാ ജീവശാസ്ത്രം
ആംഗ് സാൻ

മ്യാൻമറിലെ സ്വാതന്ത്ര്യ സമര പോരാളിയും "കമ്യൂണിസ്റ്റ് പാർട്ടി ഓഫ് ബർമ്മ "-യുടെ സ്ഥാപകനുമായിരുന്നു ബർമ്മയുടെ രാഷ്ട്ര പിതാവായി കണക്കാക്കപ്പെടുന്ന ജനറൽ **ആംഗ് സാൻ**( ഓങ് സാൻ). അദ്ദേഹം ബാമോയുടെ പാവഗവണ്മെന്റിൽ രാജ്യരക്ഷാ വകുപ്പു മന്ത്രി(1943-45)യായി സേവനം അനുഷ്ഠിച്ചു. ബർമീസ് സൈന്യത്തോടുള്ള ജപ്പാൻകാരുടെ പെരുമാറ്റത്തിൽ അമർഷം തോന്നിയതിനാൽ ഇദ്ദേഹം കൂറുമാറുകയും ബർമാ ദേശീയ സൈന്യം രൂപവത്കരിക്കുകയും ചെയ്തു. 1947 ജൂലൈ 19-ന് അദ്ദേഹം വധിക്കപ്പെട്ടു.പട്ടാള ഭരണകൂടത്തോട് പതിറ്റാണ്ടുകളായി ഏറ്റുമുട്ടുകയും 2012ൽപ്രതിപക്ഷ നേതാവായി തിരഞ്ഞെടുക്കപ്പെടുകയും ചെയ്ത ഓങ് സാൻ സൂ ചി , ജനറൽ ഓങ് സാൻ-ന്റെ പുത്രിയാണ്. 

## ജീവിതരേഖ
1915 ഫെബ്രുവരി 13-ന് മധ്യബർമയിൽ മഗ്വെ ജില്ലയിലെ നച്ചമോക്കിൽ ജനിച്ചു. റംഗൂൺ സർവകലാശാലയിലെ വിദ്യാർഥി യൂണിയൻ സെക്രട്ടറി എന്ന നിലയിൽ ഊനൂവുമൊന്നിച്ച് 1936 ഫെബ്രുവരി-ൽ വിദ്യാർഥിസമരം നയിച്ചു. 1938-ൽ ബിരുദം നേടിയശേഷം ഇദ്ദേഹം ഒരു വിപ്ലവസംഘടനയുടെ (Dobama Asiayon, We Burmans Association) പ്രവർത്തകനായി; 1939-ൽ അതിന്റെ സെക്രട്ടറി ജനറലുമായി. 1940-41 കാലത്ത് ഇദ്ദേഹം രഹസ്യമായി ജപ്പാനിലെത്തി സൈനിക പരിശീലനം നേടി. തിരിച്ചു നാട്ടിലെത്തിയപ്പോൾ ആംഗ് സാൻ ബർമീസ് സ്വാതന്ത്യ്രസേനയുടെ സൈന്യാധിപനായി. ഈ സൈന്യം രണ്ടാം ലോകയുദ്ധകാലത്ത് ജപ്പാൻ സൈന്യത്തെ സഹായിച്ചു. ജപ്പാൻകാരെ ചെറുക്കാൻ 1944-ൽ ഫാസിസ്റ്റ് വിരുദ്ധസംഘടന സ്ഥാപിക്കുകയും 1945 മാ.-ൽ സഖ്യകക്ഷികൾക്കനുകൂലമായി ജപ്പാനെതിരെ യുദ്ധത്തിൽ ഏർപ്പെടുകയും ചെയ്തു. അതിനുശേഷം ഇദ്ദേഹം ദേശീയ സ്വാതന്ത്ര്യം നേടാനായി ഫാസിസ്റ്റ് വിരുദ്ധ ജനകീയ സ്വാതന്ത്ര്യലീഗും (Anti-Fascist People's Freedom League) ജനകീയ സന്നദ്ധസംഘടനയും (People's Volunteer league) സ്ഥാപിച്ചു. 1946 സെപ്റ്റംബർ 26-ന് ഇദ്ദേഹം ഗവർണറുടെ കൗൺസിലിലെ ഡെപ്യൂട്ടി ചെയർമാനായി. ലണ്ടൻ സന്ദർശിച്ചശേഷം ഉണ്ടാക്കിയ 'ആറ്റ്ലി-ആംഗ് സാൻ കരാറി'ൽ ഇദ്ദേഹം ഒപ്പുവച്ചു. ഒരു വർഷത്തിനുള്ളിൽ ബർമയ്ക്ക് സ്വാതന്ത്ര്യം നല്കുമെന്നതായിരുന്നു ഈ കരാറിലെ മുഖ്യ വ്യവസ്ഥ. 1947 ഏപ്രിൽ-ൽ ഭരണഘടനാനിർമ്മാണസഭയിലേക്കു നടന്ന തെരഞ്ഞെടുപ്പിൽ ആംഗ് സാന്റെ കക്ഷി 202 സ്ഥാനങ്ങളിൽ 196-ഉം കരസ്ഥമാക്കി. എക്സിക്യൂട്ടിവ് കൌൺസിൽ സമ്മേളിച്ചുകൊണ്ടിരിക്കവേ, 1947 ജൂലൈ 19-ന് ഒരു സായുധസംഘം അവിടേക്ക് പ്രവേശിക്കയും, ആംഗ് സാനെയും അദ്ദേഹത്തിന്റെ ആറു സഹപ്രവർത്തകരെയും വധിക്കുകയും ചെയ്തു. ഒരു രാഷ്ട്രീയ പ്രതിയോഗിയായ യുസോയുടെ നിർദ്ദേശമനുസരിച്ചാണ് ആംഗ് സാനും കൂട്ടരും വധിക്കപ്പെട്ടത് എന്നു കരുതപ്പെടുന്നു.

## പുറത്തേക്കുള്ള കണ്ണികൾ

* Aung San's resolution to the Constituent Assembly regarding the Burmese Constitution, 16 June 1947
*  BBC documentary on YouTube, 19 July 1997
* Kin Oung. *Who Killed Aung San?* White Lotus, 2nd edition. ISBN 9748496686

വർഗ്ഗം:1915-ൽ ജനിച്ചവർ
വർഗ്ഗം:1947-ൽ മരിച്ചവർ